Errasa | Euskal-Herria.Org\nEnviado por zuriain el 2009, Agosto 11 - 09:08.\nED50 30T X.648381, Y.4743554\nWGS84 42.828300 N, -1.185934 E.\nAritzgaña mendia, Errasa/Raja (suntsituta) ermita.\nAietxura hurbiltzen diren mendizaleak Aldaxur, Olotoki edo Aritzgaña bezalako mendiak igotzera joaten dira. Hala ere, Urraul Goitiko herrixka honetatik paseatzen den edozein mendizaleren begiak Errasa haitzaren horma ikusgarriei lotuko zaizkie ezinbestean. Hala ere, gutxi dira balkoi bakarti honetara hurbiltzen direnak.\nAietxuko ibarrean artean Errasa toponimoari eusten dioten tokiak: Rajako baseliza, Rajako txarakardia, Errezlanda mendia (Errasa-landa), etab. Horiek guztiak XV. mendean desagerturiko herri baten arrastoak dira. Kondairak dioenez, Errasako azken bi emakumeak Aietxura eta Itzallera joan ziren bizitzera, eta horregatik Errasako parajea bi herri horien jabegoa da egun.\nErrasa Haitzaren igoerak ez du aparteko arazorik, baina azken metroak deseroso samarrak izan daitezke. Lapiaz maltzur batek, ezpel are maltzurragoen laguntzaz, arreta jartzera behartuko gaitu. Arramazkada batzuk izanen dira talaia bakarti honetaz gozatzearen truke ordaiandu beharreko prezioa. Txangoa borobiltzeko, Burruxulain (1221m) edo Aritzgaña (1246m) hurbiletara joan gintezke.\n[track] Aietxu-Burruxulain-Errasa, by zuriain\n[ibilbide] Burruxulain eta Errasa mendiak Aietxutik, by zuriain


Merkataritza, ostalaritza eta turismoa landuko dituzte zuEKIN! ekimenaren baitan aste honetan — Mutrikuko Udala\nMerkataritza, ostalaritza eta turismoa landuko dituzte zuEKIN! ekimenaren baitan aste honetan\nMerkataritza, ostalaritza eta turismoa landuko dituzte zuEKIN! ekimenaren baitan aste honetan Martitzenean (13) eta eguaztenean (14) izango dira aste honetako bi saioak eta herritar guztientzako dira; eguaztenean herriko zenbait enpresetako esperientziak entzuteko aukera egongo da. https://www.mutriku.eus/eu/albisteak/merkataritza-ostalaritza-eta-turismoa-landuko-dituzte-zuekin-ekimenaren-baitan-aste-honetan https://www.mutriku.eus/eu/albisteak/merkataritza-ostalaritza-eta-turismoa-landuko-dituzte-zuekin-ekimenaren-baitan-aste-honetan/@@download/image/zuekin.jpg\nMartitzenean (13) eta eguaztenean (14) izango dira aste honetako bi saioak eta herritar guztientzako dira; eguaztenean herriko zenbait enpresetako esperientziak entzuteko aukera egongo da.\nAste honetan merkataritza, ostalaritza eta turismoa izango dira zuEKIN! jardunaldietan aztertuko dituzten sektoreak. Horretarako bi saio egingo dira: bata maiatzaren 13an (martitzena) eta bestea maiatzaren 14an (eguaztena). Bi saioak 19:00etan, Zabielen izango dira.\nJardunaldien helburu nagusia herrian lanpostuak sortzeko bideak egitea da. Lehen saioan adituek sektorea zertan den azalduko dute, eta gaur egungo tendentziak eta aukerak mahairatuko dituzte. Horrez gain, dirtu laguntzen inguruko informazioa ere eskainiko dute. Bigarren saioan, berriz, herrian sektore horretan zabaldutako zenbait enpresen ingurukoak entzun ahal izango dira enpresen arduradunen ahotik.\nSaio bakoitzeko hizlariak eta bertan landuko dena honako hau izango da:\nMaiatzak 13 (martitzena):\n•\tAitziber Santa Kruz (Dendartean): “Merkataritzaren egoera eta gaur egungo joerak” hitzaldia emango du. Besteak beste, merkataritzaren egungo egoera aztertuko du, negozio bat martxan jarri aurretik kontuan hartu beharreko puntu garrantzitsuak errepasatuko ditu eta momentuan dauden diru laguntzak eta intereseko informazioa zabalduko du.\n•\tMarta Amonarriz (Mutrikuko Udala): “Mutrikuko egoera eta aukerak” hitzaldia emango du. Besteak beste, herrian dauden establezimendu kopurua eta jarduera moten informazioa zabalduko du, inguruko herriekin konparaketa eginda. Etorkizunera begirako erronken eta aukeren inguruan ere ariko da.\nMaiatzak 14 (eguaztena):\nMerkataritza, ostalaritza eta turismo arloan “Martxan dauden ekimenen esperientzia batzuk” azalduko dira. Bertan ondorengo hizlariek parte hartuko dute:\n•\tXanti Rios (Piper Fishing, Mutriku): Merkataritza munduan azken hamarkadan izandako esperientzia kontatuko du, arrantzaren inguruko jarduerei loturiko produktuekin.\n•\tInhar Mutiozabal (Inhar Mutiozabal argazki estudioa, Mutriku): Mutrikuko merkataritza alorrean lanean hasi berri den gazte ekintzaile honek bere esperientzia kontatuko digu eta merkataritzarekiko duen ikuspegi dinamikoaren inguruan ariko da.\n•\tIñaki Arin (Arbe Hotela, Mutriku): Arbe Hotela hiru izarretako hotela da, eta turismo alorrean, azken urteetan Mutrikun izan den apustu pribatu handienetarikoa da. Beraien eguneroko esperientzia eta motibazioa erakutsiko dizkigu Arinek.


Gobierno Vasco Irekia :: Kalitatearen Munduko III. Kongresuak bere kudeaketa eredu bikaina aurkeztera gonbidatu du Eusko Jaurlaritza Sartu Irekiara Pasahitza ahaztu zaizu? Berreskuratu hemen Emaila\nKalitatearen Munduko III. Kongresuak bere… http://www.irekia.euskadi.net/eu/news/11334 berria\nKalitatearen Munduko III. Kongresuak bere kudeaketa eredu bikaina aurkeztera gonbidatu du Eusko Jaurlaritza Kalitatearen Munduko III. Kongresuak bere kudeaketa eredu bikaina aurkeztera gonbidatu du Eusko Jaurlaritza - Kolonbian izango da eta 29 herrialde egongo dira gonbidatuta. SPRI Taldeko zuzendari nagusi Tomás Orbea izango da euskal bozeramailea.\n- Kongresu honen helburua da gonbidatutako 29 herrialde horien esperientziak trukatuz parte-hartzaileen kudeaketa hobetzen laguntzea. - Hauek dira kongresuan landuko diren gaiak: lehiakortasuna, gobernu ona, berrikuntza, kalitatea eta bikaintasuna, ingurumenaren kudeaketa, osasuna, hezkuntza eta ekintzailetza.\nTomás Orbeak hiru aldiz parte hartuko du. Bihar, asteartean, hilaren 26an, Santa Martan hitz egingo du "Ekintzailetzaz eta Berrikuntzaz". Ostegunean (hilaren 28an) eta ostiralean (hilaren 29an) Bogotan mintzatuko da "Lehiakortasunerako berrikuntzaz", eta ostiralean, baita ere Bogotan, "Kalitatezko eta bikaintasunezko gobernu ona" panelean parte hartuko du. Tag-ak\nKalitatearen Munduko Kongresua Kolonbia SPRI Tomás Orbea ingurumenaren kudeaketa hezkuntza ekimena osasuna gobernu ona berrikuntza Berri honen iruzkinen RSSa


Agurne Gaubeka: "Iruñeko Udalak ez du euskara hiriko hizkuntzatzat hartzen" - hamaika telebista\nAgurne Gaubeka: "Iruñeko Udalak ez du euskara hiriko hizkuntzatzat hartzen"\nAgurne Gaubeka Hizkuntz Eskubideen Behatokiko zuzendaria elkarrizketatu dugu Hamaika Telebistan. Euskaldunen hizkuntz eskubideen arloan, atzerapausoak "bazirela" adierazi du Gaubekak, baina nabarmendu du pandemiaren arloan atzerapauso horiek areagotu egin direla: "Herritarrek ez dute aukerarik izan euskaraz artatzeko, tramiteak euskaraz egiteko...eta horrek haserrea eragin du", adierazi du.\nNafarroan euskara eztabaidaren erdigunean ezarri da berriz ere, eta Txibitek euskara meritu gisa ez hartzeari buruz egin dituen adierazpenak izan ditu hizpide: "Puntuazioa ezarri arren, herritarrek ez dute zerbitzua euskaraz jasotzeko aukerarik izango, aurrean duenak euskaraz jakin gabe lor dezakeelako lanpostu publiko bat. Horrez gain, nabarmendu du Txibitek ezkutatu egiten duela alemaniera, ingelera eta frantsesa puntuatzen ari dela eremu euskaldunean, eta zentzu horretan, euskaldunekiko "desberdinkeria" mantentzen dutela dio.\nNafarroako Auzitegiak Iruñeko Udala zigortu du behin baino gehiagotan euskararen ordenantza ez betetzeagatik, eta Behatokiko zuzendariak azpimarratu du Iruñeko Udalak ez duela euskara hiriko hizkuntzatzat hartzen. Zentzu horretan, nabarmendu du hizkuntza politikak herritarren hizkuntza eskubideak bermatzeko direla, "ez diru laguntza soil bat".\nAste honetan jakin da jaiotze tasa apaltzen ari den arren, D ereduan matrikulatutako haurren kopurua handitzen ari dela. Zentzu horretan, nabarmendu du ez zaiola gustatzen eskaria eta eskaintzaz hitz egitea; izan ere, azpimarratu du "berdintasunezko eskaintza" egiten bada, ikusten dela jendeak euskaraz ikasi nahi duela. Hori horrela, haur eskolen egoera izan du hizpide, eta adierazi du Iruñeko iparraldeko bi haur eskoletan soilik ikas daitekeela euskaraz: "Hegoaldeko auzoetako gurasoek aukeratu egin behar dute egunero mugitzen ibili, edo gaztelaniazko ereduetan matrikulatu", salatu du. Lapurdi, Nafarroa Behera eta Zuberoara begira jarrita, Molac legea izan du hizpide, eta nabarmendu du konstituzioa aldatzeaz gain, bestelako neurriak hartu behar direla, eta Frantziak Gobernua ez dagoela horiek hartzeko prest.\nAdministrazio publikoan euskara eskatzeak hautsak harrotu izan ditu beti, eta Gaubekak salatu du hori euskararekin soilik gertatzen dela: "Diskriminatzailetzat joko lukete titulu bat ez duten langileak administrazio publikoan lanik egin ezin ahal izatea?". Zentuz horretan, administrazioarekin euskarazko harremana izan nahi duten herritarrek "albo-kalteak" jasaten dituztela salatu du.\nMigrazioaren gaia hizpide, Behatokiko zuzendariak adierazi du euskara ez dela hizkuntza bat bakarrik, baita kanpotik datorrenari ateak irekitzeko modua ere; hori horrela, ezinbestekotzat jo du instituzioek neurriak hartzea, eta esaterako, hizkuntzaren ezagutzaren unibertsalizazioan pausoak emateko, esaterako. Plataforma digitalak euskaraz bultzatzeko ekimen herritarrak ere izan ditu hizpide, eta nabarmendu du instituzioek neurriak hartu behar dituztela horretarako.\nEuskal hiztunek munduan gure tokia erreibindatzeko garaia dela azpimaratu du, "kaleak hartzekoa, eta indibidualki gure eskubideak berma ditzatela eskatzekoa".


Gerri-txori arrunt - Wikipedia, entziklopedia askea.\nEspeziea Certhia brachydactyla\n1,16 g (pisua jaiotzean)\n8,4 g (helduen pisua)\nGerri-txori arrunta (Certhia brachydactyla) certhiidae familiako hegazti paseriformea da, Europa eta iparraldeko Afrikako eskualde epeletan bizi dena.\nEnborretan gora eta behera gelditu gabe eta ziztu bizian ibiltzen den hegazti txikia dugu gerri-txori arrunta. Basoez gain, hirietako eta herri handietako parkeetan ere ikus daiteke, baina bere kolorazioak ezkutuan ibiltze bermatzen dionez, adi-adi ibili behar gara bere saltotxo alaiak ikusteko.\n11-13,5 cm luzera eta 8 g inguruko pisua duen hegazti arre txikia da gerri-txori arrunta (Herrera, 1984; Carrascal, 2002; Svensson et al, 2010). Buztaneko lumak bereziki gogorrak ditu (errakisa lodiagoa da), eta horiekin enborraren kontra indarra eginez eta atzapar zorrotzak dauzkanez zuhaitzetan gora eta behera ibiltzen da (Svensson et al, 2010). Mokoa marroia (goiko zatia ilunagoa da) eta luzea da, buruaren 2/3 neurtzen du, eta beherantz okertuta dauka (Carrascal, 2002; Svensson et al, 2010; SEO/BirdLife, interneten).\nAlde dortsaleko lumadiak enborrarekin nahastea eta ezkutatzea baimentzen dio: arrea da, baina bizkarraldea beltzez zipriztindua dauka eta hegalen goiko aldean barra zuriak dauzka. Alde bentrala, ordea, argia da, zurixka, baina uzkiaren inguruko lumadia ilunagoa, marroiagoa dauka (basoetako gerri-txoriak hemengo lumadia argiagoa du). Begian zerrenda okular argi bat du, basoetako gerri-txoriarena baino ilunagoa eta ez zaiona kopetaraino iristen. (Carrascal, 2002; Svensson et al, 2010). Gazteek helduen lumadi eredu berdina daukate, baina zertxobait argiagoak dira. Dimorfismo sexual nabarmena dagoenik ez dago oso argi, baina badirudi arrek emeek baino moko eta hego handiagoak dauzkatela (Rodríguez de los Santos, 1985; Cramp eta Perrins, 1993).\nIberiar penintsulan megarhyncha eta brachydactyla azpiespezieak daude; lehena Pirinioetan eta penintsularen iparraldean eta bigarrena penintsularen gainontzeko arean. Soilik kanpoko ezaugarriei erreparatuta bi azpiespezieok bereiztea ezinezkoa da (Carrascal, 2002).\nGerri-txori arruntak azpiespezie hauek ditu:\nC. b. megarhyncha Mendebaldeko Europa\nC. b. brachydactyla Europa kontinentala\nC. b. mauritanica Iparraldeko Afrika\nC. b. dorotheae Zipre\nC. b. harterti Asia Txikia eta Kaukaso\nMundu osoan soilik Europan bizi den espeziea da. Urte osoan Europako hego-mendebaldean eta Mediterraneoaren inguruan bizi da: Portugaletik Poloniaraino, bai eta Algerian eta Tunisian ere (Carrascal, 2003). Euskal Herri osoan agertzen da eta penintsula osoko dentsitate handienak bertan neurtu dira (baita Huescan eta eta Burgosen ere), eguzkiak asko jotzen ez duten eta prezipitazio nahikoa egiten duten inguruneak hobesten baititu (Carrascal, 2003). Esan bezala, hegazti sedentarioa da, baina badirudi elurrak saihestu nahian neguan goi-mendietatik behera egiten duela (SEO/BirdLife, interneten).\nGerri-txori arrunta basoetako espeziea da. Oso zuhaizti desberdinetan agertu daiteke (artelatz, arte, haritz edota pinuz osatutako basoetan batez ere), baina baso helduak nahiago ditu. Itsasmailatik 2000 metrotarainoko basoetan ikus daiteke, baina Pirinio inguruetan 1600 metrotik gora gutxiago dago bere lekua basoetako gerri-txoriak hartzen baitu (Elosegui, 1985; SEO/BirdLife, interneten). Ugalketa garaian mendian gora baso itxiagoetara mugitzen da (Tellería et al., 1999).\nHabia enborretako zulo eta arrakaletan eraikitzen du, beti azalaren babespean eta lurretik nahiko gertu; noizbehinka gizakiak eraikitako estrukturen txokoetan ere egin izan du (Cordero, 1983; Frías et al., 1999).\nArtropodoak bakarrik jaten ditu (koleopteroak eta armiarmak batez ere) (Gil-Lletget, 1927; Guitián, 1985; Carrascal, 2002). Hauek zuhaitzetik zuhaitzera eta enborretan zehar bilatzen ditu, saltoka gelditu gabe (100 salto inguru minutuko); dirudienez hotza egiten duenean salto hauek hegaldi motzengatik trukatzen ditu (termorregulazioan laguntzeko izan daiteke, energia gehiago gastatzean gehiago berotzen omen delako) (Carrascal eta Tellería, 1989). Gainera, neguan eguzkiak zipriztindutako enbor zatietan ibiltzen da batez ere (Carrascal et al, 2001).\nUgalketa-garaia martxo bukaeran hasten da eta ekainera arte irauten du, eta garai horretan 6-7 arrautzako bi errunaldi egoten dira (Cramp eta Perrins, 1993; Frías et al., 1999; SEO/BirdLife, inerneten). Lehenengo errunaldia apirilaren hasieran egiten dute, eta bigarrena maiatza bukaeran, eta txitak arrautzak errun eta 14 egunetara jaiotzen dira (Frias et al, 1999).\nGarrapoarekin (Sitta europea) oso lehia gogorra izaten du (Carrascal, 1984). Bestalde, katajinetek (Genetta genetta), arrano txikiek (Aquila pennata), hontz zuriek (Tyto alba) eta hontz ertainek (Asio otus) gerri-txori arruntak ehizatzen dituzte (Brunet-Lecomte eta Delibes, 1984; Alegre et al, 1989; Palomares eta Delibes, 1991; García-Dios, 2006).\nBasoetako gerri-txoria (Certhia familiaris) antzeko espeziea du. Kanpoko ezaugarriei erreparatuta bi espezieok bereizteko oso behaketa ona behar da, hots, hegaztia geldirik eta gertu dagoenean. Horrelakoetan basoetako gerri-txoriak bekain zuriagoa eta luzeagoa, eta mokoa laburragoa duela ikusi behar da. Bestela, kantuagatik erraz bereiz daitezke bi espezieak: basoetakoak txistu goxoagoak egiten ditu. Halere, kontuz ibili, gerri-txori arrunt batzuek basoetako gerri-txorien kantua imitatzen baitute.\nIUCN erakundeak mundu mailan “mehatxurik gabe” sailkatzen du espezie hau hedapen zabala eta populazio handia eta beherakada garrantzitsurik gabekoa duelako (IUCN, interneten). Dena dela, bere habitataren zatiketak eta zuhaitz helduen galerak espezie honetan eragina dauka, depredazio arriskua handitzen eta bere sakabanatze ahalmena murrizten duelako (Carrascal, 2002).\n↑ BirdLife International (2004). Certhia brachydactyla. 2006. IUCN Red List of Threatened Species. IUCN 2006\nEspezieak: Certhia brachydactyla\nOrriaren azken aldaketa: 1 maiatza 2020, 23:22.


Erabakitzeko eskubidea, EBk bideratu beharreko auzia - Galde\nErabakitzeko eskubidea, EBk bideratu beharreko auzia\nInaki Irazabalbeitia. (Galde 06 edizio digitala, udaberria/2014). Irakurle orrialde hauek irakurtzen dituzenerako Europako Parlamenturako hauteskundeak paseak izango dira. Jada jakingo duzu zeintzuk ordezkatzen gaituzten Europako herritarrak, horietako zenbatek defendatzen duen Europako proiektua eta zein paramentroetan aritu beharko duen Parlamentuaren lanak. Ez naiz neroni ordurako erakunde horren kide izango.\nEuropako Parlamentuak eta Europako Batasunak hainbat erronkari aurre egin beharko diete hurrengo bost urteotan, hala nola, Europaren proiektu politikoa behin-betirako zehazten hastea ekonomian eta merkatuan eratutako arkitektura gaindituz; Europa sozialaren eraikuntza non herritarrek eskubide sozial minimo batzuk izan beharko dituzten, Batasunaren estatu guztietan, gutxieneko soldata adibidez; eraldaketa energitikoaren bidez aldaketa klimatikoari aurre egitea eta ekonomia berdea sortzea; inmigrazioari irtenbide egokia bilatzea, hesiak eta hesiondoak gaindituko dituena eta ekonomia produktiboa indartzea. Horietaz gain eta aipatutako lehen puntuarekin zuzenki lotuta dagoen beste erronka bati ere egin beharko diote, hain segur, Eskoziaren eta Kataluniaren sezesioek planteatuko dienari.\nOneski jokatzeko esan beharko genuke ez dirudiela EBko oraingo agintariek begirunez begiratzen dietela Eskoziako eta Kataluniako prozesuei. Nik esango nuke beldurra diotela herri horiek independentziari baiezkoa esan eta EBko kide izatea eskatzeari. Izan ere, nahi ez duten dilema baten aurrean egongo lirateke. Europako Batasunaren tratatuek ez diote ezer horrelako egoera bati buruz, nahiz eta nazionalismo espainolaren bozeramaileek horrekin su eta ker deiadar egiten diharduten. Egoera berri baten aurrean erabakia hartu beharko lukete. Erabaki horrek gainera Batasuneko herritar batzuen oinarrizko eskubideetako bati eragiten dio: herritartasun eskubideari. Herritar horiek delibero guztiz demokratikoa harturik izango dute, erreferendum-prozesu garden eta bermez betetako batez burutu delako. Batasunak ezetz esan al diezaieke erabaki guztiz demokratikoa hartu duten bere herritar batzuei? Ez al lieke traizio egingo bere oinarrizko printzipioei eta baloreei?\nDilema horrek badu ikuspegi kuriosoa nazioarteko zuzenbidearen ikuspegitik. Eurorako Batasunak herritarren eta estatuen menpeko da aldi berean. Europako Parlamentua herritarrek aukeratzen dute botu zuzenaren bidez, baina Kontseiluan estatuak daude ordezkatuta. Bi legimitate diferente uztartzen dira Batasunaren baitan. Bi legitimitateen talka gerta daiteke Eskoziaren edota Kataluiniaren erreferendumen kausa. Bata bestea baino nagusiagoa al da? Estatuen legitimitatea herritarren legitimitatearen gainetik al dago? Barrosori eta enparauei entzunda badirudi, estatuen legitimitatea herritarrenari galienduko litzaiokeela. Zergatik izan behar du horrela? Herritarrak ez al daude demokraziaren oinarrian? Herritarren borondatearen isla ez al da demokrazia? Neronek argi dut herritarren borondateak duela legitimitaterik handiena. Kasu horretan Eskoziako herritarren independiente izateko eta EBko herritar izaten jarraitzeko borondatea hartu beharko luke EBk urrezko arau moduan.\nEuropako Batasuneko arduradunek beldurraren eta amenazuaren bidea jokatu dute orain arte auziaz galdetu izan zaienean. Durao Barroso, Batzordearen presidentea, agertu izan da behin baino gehiagotan polizia gaiztoarena egiten.\nTestuinguru horretan hona ekarri nahi dut Davoseko foroaren baitan Durao Barrosok Xavier Sala i Martin ekonomialari katalanarekin izandako eztabaida 1. Batzordeko presidenteak botatako hitzaldian goretsi zuen Kroazia Batasunaren kide izatea bata eta Serbia bidean egotea EBk ordezkatzen duen demokrazia- eta askatasun-printzipioen baitan. Sala i Martinek Durao Barrosoren polizia gaiztoaren papera ezagutzen zuen eta hori dela eta berak hauxe esan zion Barrosori:\n‘Durao Barroso jauna, txalotu egiten dut Europaren izaera demokratikoari buruz esan duzuna eta bat egiten dut zurekin. Entenditzen dut harro egotea zabalkuntza-prozesua Kroaziara eta Serbiara arrakastaz zabaldu delako. Oso inportantea da Europa gero eta handiagoa izatea, gero eta herritar gehiago izatea eta egunez egun demokratikoagoa izatea. Alabaina ulertzen ez dudan gauza bat dago. Kroazia eta Serbiak independentzia lortu dute gerra odoltsuen bidez, Hagako epaitegian juzkatzen ari diren gizateriaren kontrako krimen askorekin. Zuk dakizun bezala, nahiz eta neroni ordezkaritza estatubatuarreko kide izan, Bartzelonakoa naiz. Xehetasun hau aipatzen dizut nire herrikide katalanak erreferendum bat eskatzen ari direlako erabaki ahal izateko Espainiarekin jarraitu nahi duten ala beste bideren bat nahiago duten. Prozesu horren erdian zuk, Barroso jauna, esan duzu katalanek independentziaren aldeko bozka ematen badute, Europatik kanpo geldituko liratekeela automatikoki. Nik ez dut deus Balkanetako herritarren aurka, baina zu horren harro zauden Europa demokratiko horrek, zeinek independentzia gerra ankerren bidez lortu duten herrien onartzea goresten duen, nola mehatxa dezakeen Batasunetik egoztearekin gauza bera bozken bidez lortzen duena?’\nGeroago erantsi zuen:\n‘Ez al da jada garaia, gizaki libre eta demokratikoak garenez, has gaitezen odolez eta biolentziaz marraztutako mugak errefusatzen eta onartzen herritarren bozkekin marrazten direnak? Nik baietz uste dut. Are gehiago, uste dut, historian hainbestetan gertatu den bezala, Europak izan beharko lukeela prozesuaren lidergoa.’\nNik uste dut Sala i Martinek bete-betean asmatzen duela argudioan eta konparaketan. Odolez lortzen denak, bozken bidez lortzen denak baino balio handiago al du? Argudio demokratiko hutsa aplikatuz unibokoa da erantzuna; bozkak. Batasunak oinarri horretatik abiatu beharko du Kataluniak eta Eskoaziak planteatzen dioten erronkari erantzuteko.\nPragmatismoaren ikuspegia ere jorra dezake Europako Batasunak eta gorago aipatu dudan bezala herritarren legimitatea urrezko arautzat harturik. Jakina da nazioarteko zuzenbidean pragmatismoa dela araua ustegabeko egoerei aurre egiteko. Horrela jokatu izan du Batasunak lehenago ere. Alemaniako Errepublika Demokratikoa desegin zenean eta Alemaniako Errepublika Federalarekin bat egin zuenean, Batasuneko tratatuetan ez zen horrelako egoerarik gerta zitekeenik aurreikusten. Dena dela, Batasunak pragmatismoz eta errealismoz jokatu zuen Alemaniaren batasuna Batasunaren barruan gerta zedin. Europako Konstituzioa disenatu zenean ez zen B biderik planteatu alternatiba moduan, baina huts egin zuenean hainbat estatuetako herritarrek ezezkoa eman ziotelako, Lisboako Tratatuaren bidea landu zen arazoari konponbidea emateko.\nPragmatismoaren bide horretan Suitzak demaigu lezio ederrra eta aurrekari interesgarri bat ipinitzen du. 1815ean Jurako lurraldeak Bernako kantoiko kide bilakatu ziren. Jatorrizko Bernako kantoi aleman hiztuna eta protestantea zen eta Jurako lurraldeak katolikoak eta frantses hiztunak. 1959 juratar mugimendu batzuk hasi ziren hizketan Jurako kantoia osatzeaz Helvetiar Konfederaziaren baitan Bernako kantoitik lurralde frantses hiztunak eta katolikoak sezesionatuz.\nEz Bernako kantoiko konstituzioak ezta Konfederaziokoak ere ez zuten aukera hori jasotzen. Alabaina, behar adina aldaketa konstituzional eta erreferendum egin ziren Jurako kantoia errealitate bihurtu arte. 1979an lortu zuen Jurako kantoiak Helvetiar Konfederazioko kide izatea. Prozesua luzea eta korapilotsua izan zen, baina parte guztiek izan zuten borondate demokratikoak ekarri zuen ad hoc prozesu bat burutzea Jurako herritarrek libreki eta demokratikoki adierazitako borondatea bete ahal izateko.\nEskoziako edota Kataluniako kasuan antzeko egoera baten aurrean egongo ginateke.\nHortaz eta laburtzeko Eskoziako eta Kataluniako independentziaren aurrean Europako Batasunak hiru oinarritatik abiatuz hartu beharko luke jarrera: herritarren borondatea demokratikoki eta libreki adierazita sistema demokratikoaren urrezko arautzat hartuta herritarren legitimitatea estatuen legimitatearen gainetik jartzea; bozkek markatutako mugak onartzea eta pragmatismoa aplikatzea.\nInaki Irazabalbeitia Fernandez, MEP, Aralar, Berdeak-ALE\nOsorik irakurtzeko: http://salaimartin.com/randomthoughts/item/714-el-choque-dial%C3%A9ctico-que-tuve-con-durao-barroso.html ↩


On Kixote Mantxako. Lehen Zatiko 38garren atala\nHizkiei eta iskiluei buruz On Kixotek egin zuen hitzaldi jakingarriaz.\nBere gaiari jarraituz, honela hitz egin zuen On Kixotek:\nIkaslearenak ekusteko bere dirurik eza eta honen ondorioak ikertuz hasi gara, ekus dezagun orain ea gudaria aberatsago ote den. Txiroetan txiroagorik ez dagoela ekusiko dugu, bere gudasari pixarrari lotua dago eta zer dute hau ezereza baino areago? berandu iristen dena edo behin ere iristen ez dena; edota han-hor-hemen bere esku luzez harrapatzen duenari dago, bizibidea aurrera atera nahian bizia galbidean ezarriz eta are bere "barrenatsa" arrisku bizianago emanez. Jantzi-has ibili ohi da usu, hala-hola jantzita bederik, larruzko txamarra argal bat atorratzat edo antzera; negu-neguan, beltz ala gorri, landan lur gorriaren gainean dagoelarik ere, eguraldiaren haserreari aurka egiteko ahoari darion arnasa besterik ez ohi du, eta berau ere, leku hutsetik datorrenez, nago, hotzik ote datorren, nahiz eta berez beroa behar arnasak. Orain, bada, egon, gaua etorri arte, galdutako indar guztiak berritzekotan, zain-zain duen ohean sartuko da, hobe ustean, mehar-aitzakiarik ez du oheak, nahi adina oinbete, bai zabal bai luze, areagotu ahal baita, lurraren gainean; nahi beste bira, ipurdiz gora edo ipurdiz behera, egin ahal du, maindireak zimurtuko zaizkion beldurrik bage. Helduko da, bada, noizbait, horiek guztiak horrela direlarik, bere bizibideko iharduera-maila irabazteko eguna, eta ordua, borroka-eguna alegia, eta hantxe ipiniko diote kaskoan mortxila, hari-xortaz egina, bala-zauriren bat sendatu ahal dezan, beharbada garuna alderik alde, lokiaren ondotik, zeharkatu duen bala, edo besoa elbarritu diona, edo zango bat eten diona. Eta honelakorik gertatu ez eta ere, zeru bihozperak onik eta bizirik ateraraziko balu, lehengo txiro bera bihurtuko litzateke, berriro, eta atzera borroka egin beharko, behin eta berriz, eta orotan garaitzaile beharko du, azkenik, ezertan aurreratu nahi badu, baina honelakoxe miraririk oso guttitan ekusi ohi da.\nAlabaina, jaun-andereok, esaidazue, horretaz ohartu baldin bazarete, askoz ere gutiago ez al dira guduan sarituak bertan hildakoak baino? Ezpairik ez dago, alderatzerik ez dagoela erantzun behar duzue, neurtzea alperrik dela, hilak ezin zeinbatu eta bizirik sariztatuak izan direnak, ostera, hiru hizkidun zeinbakian batzea balegoke. Hizkizaleen artean hau alderantziz izan ohi da; hauek guztiok, eskuera egokian, esku-luzeka ari bagerik ere, bizigaia eskuratzen dute; honela, bada, gudariaren lana larriagoa den arren, askoz ttikiagoa saria. Bi mila "letradu", edo buru-langile, sariz apaintzea errazago da, bai, erantzun daiteke, hogeita hamar mila gudari baino, saritu ere, bere bizibideari dagokion ekairaren bat eman hutsez sarituta geratzen baita "ingien" artean lan egiten duena, besteak, aldiz, beren buruzagiaren ondasunetik izan ezik ezin saririk jasoz geratzen dira, inondik; hona hemen bada, ezin honek nire arrazoia indartzen du. Utz dezagun, bizkitartean, hau alde bat, irteera bihurriko galmendi nahasia denez, eta itzul gaitezen lehengo harira, iskiluak hizkien gainetik gailentzen direlako gardira, zeren hau, oraingoz, ikertzeke baitago; bakoitzak bere aldetik dakarren eritzia bana eta berea du, eta esaera den bezala edozeinek edatostean bere gardia dio, eta esandako batzuen artean, besteak beste, hizki bagerik iskilurik ezin erabil daitekeena da bat; guduak ere bere legeak dituela diote, legeok mugatzen eta lotzen dutela, eta, jakina, legea beti legegileen eskumenean dago. Hitza legea da. Iskiluek ihardetsiz, zera diotsote hitzari, beraiek bagerik ezin zutik iraun dezaketela legeek, zeren, iskiluen bitartez zaintzen baitira leterriak, erresumak iraunarazten, hiriak jagoiten, bideak begiratzen, itsasoak ontzi-lapurrez xahutzen eta, azkenik, beraiek bagerik, leterri, erresuma, erregetza, hiri, itsas edo lehorreko bide guzti-guztiak beti nahas-mahas, katramila eta iskanbila, liskar eta gatazka egonen liratekeela; guduak, diraueino, darakartzanak baitira horiek guztiak, guduak bere legeak eta indarrak erabiltzeko baimena berea duenez gero. Neke denak jaso handia duela jakina da, hots, zeinbat eta nekagarriagoa den eginkizunari hainbat eta gora handiagoak emaiten zaizkiola, eta holaxe behar ere du. Hizkigintzan inork, gailen izaitera heltzeko, beta du beharren, baraualdiak luze, gosea lagun, jantzia argala, burua maiz txoro, urdailean jatondo gaixto asko, eta beste honenbestekotsu zer batzuk ditu, lehenago, gutiz gehienak, aipatuak; alabaina, gudari ona izaitera, nor bere bidetik helduz, hori eta hainbat gehiago eraman behar du, zor eta lor, ikaslearena baino askoz areago, ez dago hurbiltzekorik ere, zeren, txitean-pitean, bizia galtzeko men-menean gertatzen baita, hil aginik noiz edo noiz. Eta, zer du beldurtzen, bere txiroan, edo behartsu den aldetik, ikaslea, zer du nekatzen, zer akitzen, gudariak beldurtzenago ez duenik, nekatzen eta are akitzenago ez duenik, nonbait etsaiez inguraturik dagoenean, zaintzaile ernea behar duenean, gaztelu-harresien begirale zorrotza denean, edo zaldunen baten jagole ibiltzean? ; etsaia begiz begi ekusten du eta arerioaren begietan Herio agertzen zaio, eta ezin du alde egin, inondik inora, ezin dio bertatik bertara datorkion zemaiari ihes egin. Bere buruzagiari gertakizunaren berri emanen dio, ez du besterik egiterik, ea azpi-lanen batez eraztu edo nolabait antzakatzen duen, berak hor bere horretan dirauen bitartean, zain, noiz hodeietan goiti hego bagerik igoaraziko zain, edo noiz su-lezerik sakonenera, nahi ezik, jaitsaraziko zain. Eta inork honi arrisku ttiki baleritzo, ekus dezagun ea berdina ote den edo handiagoa, itsaso zabalaren erdian bi gudontzik, brankaz branka, elkar joiten dutenean; jo eta bertan josita bezala, nahaspilatuak, eta gudariak ez du beste lekurik ontzi-musturreko oin biko ohola baino; eta, honela ere, hortxe dihardu, Herioren hainbat "ministro", hainbat morroe aurrez aur zemaika ari zaizkion arren, aurreko ontzian artez-artez eta hurretik begira dituen kainoiek hola dirudite, bada; eta hortxe dirau, danba-danba, nahiz eta takada baten oinak trango egin eta Neptunoren golko sakonera jaitsiko litzatekeela jakin; honela eta guztiz ere, hortxe daragoi, jo eta ke, bihoztun, ohore-egarriak bultzatua, arkabuz askoren jomuga, itu delarik, aurkako ontzira jauzi egin ahal izaiteko dagoen "mehakan" barrena sartzeko gogo biziarekin. Eta miresgarriena, berriz, hau: bata jausi da, munduaren azkena arte jaikiko ez denera erori da, eta, berehala, beste batak hartzen du, haren ordez, lekua; eta hau ere etsai duen itsasoan eroriz gero, beste bat eta beste bat jarriko dira ordezko, Heriori astirik eman bage, ozta-ozta: hauxe bai dela gudako kinka guztietan ausardia eta zangartasunik gaitzena aurkitzen denekoa! Bedeinkatuak antzinako mende haiek oraingo kainoi-tramankulu txerrendu hauen sumin izugarria ezagutu ez zutenak; nago, hauen asmatzaileak irabazi duen ordaina inpernuko sutan jasotzen duela, bere deabruzko asmakariaren sari. Tramankulu hau eskuan, edozein beso koldar-zitalak zaldun bihotz handiko bati bizia kendu ahal dio; nondik eta nola ez jakinki, bular bihoztuna, gementsu eta grinaz bizkortuenik ari denean, bala arlote bat heltzen zaio, eta bat-batean, jo eta sast!, menderen mende bizi nahi zuenaren buruarekin bizia bertan mozten dio; -eta aurtiki zuenak, hurrean, "hanka" eginen zuen, ikaraturik, noski, bultzailuak joiteaz bat piztu zuen suak eginiko istoaren beldur-.\nHonetaz gogoeta eginik, damu dut, bai, esatekotan nago, zaldun ibiltariaren ihardukuntzan sartu izana, bizi garen garai nazkagarri honetan; izan ere, ni ez nau izutzen ezein arriskuk, baina, oraindik kezkati jarten naiz, sutautsak edota ziraidak ez ote didaten, lurbira osoan, nire beso indartsuaren gemena eta nire ezpatararen zorrotza direla bide, guztien ezagun eta orotan ospetsu bilakatzeko aukera kenduko. Egin beza zeruak nahien dakiona; azken baten, nik ere gora handiagoak jasoko ditut, asmo dudan guztia burutuz gero, joandako gizaldietan zaldun ibiltariek gainditu zituzten galzori haiek baino are larriagoen aitzinean burua jokatu baitut.\nHitzaurre luze hau egin zuen On Kixotek, ahamentto bat ere ahoratu bage, besteak abaltzen ari ziren bitartean; Santxok abaltzeko esan zion, behin eta behin, gero ere nahi zuen guztia erraiteko astia izanen zuela eta. Entzun ziotenak urrikaldurik geratu ziren, halako gizona, ahotan hartzen zituen gai guztietan hain zentzudun eta buruargi, antza, agertzen zena ikusita, ezin ulertuaz nola gal zezakeen erabat burua, bere zalduneria beltz iluna aipatu orduko. Apaizak xuxen zegoela esan zion, iskiluen alde esandako guztian, eta bera ere, hizkigizon eta graduduna izanagatik, eritzi haretakoxea zela.\nAbaria bukatu zuten, zamaua eta mahaia jaso, eta etxanderea, alaba eta Maritornes' On Kixote Mantxakoaren ganbarako etzangua antolatzera joan ziren, bertan gau haretakoa emakumezkoek bakarrik eman zezaten hautatua zutelako; bitarte horretan, On Fernandok gatibuari bere bizimoduaz galde egin zion, aurreneko itxurak zirenez behintzat, Zoraidarekin batera etorriaz eta, ezohikoaz gain bakan eta bitxia izanen zelakoan edo. Gatibuak gogo onez jaulkiko ziola adiarazi zion, beldur zela, baina, bere kondairak emanen ote zienetz nahi adinako atseginik; honela eta guztiz ere, agindua betetze alde, dena zehatz-zehatz eralgiko ziela. Apaizak eta gainerakoek eskerrik asko eman zioten, eta, berriz ere, mintzatzeko eskatu zitzaizkien; hango denak berari arrenka, eske eta eske, ikustean, halako erregu beharrik ez zela esan zien, aginte indarra aski zenean.\nBegoz, bada, guztiok zurt, eta egiazko autu bat entzungo daue, gitxi-gitxi ez legezkoa, guzurtiek hala edo hola asmetan izaiten dituen baino askoz belarri-betegarriagoa. Danok ulertu ahal izaiteko han-hor-hemengo berbak edo hitzak hartuko ditut, ikasita nago eta.\nOndo jarteko esan zien eta isilez entzuteko; hala egin zuten eta berak hala ikusi ondorean, ahots gozo-astitsuz, honela hasi zen mintzatzen


Horizon Europe programa. Hidrogeno Garbiaren (CleanH2) Ekimen Teknologiko Bateratua (JTI). HORIZON-JTI-CLEANH2-2022 - Lehendakaritza - Euskadi.eus\n1.1. Oxido solidodun elektrolisi-teknologiak.\n1.2. Elektrolisi zeramikoa protoi-eroanbidearekin\n1.3. Ur hotzarekin eta hidrogeno konprimituarekin egindako elektrolisia\n1.6. Eguzki-energia bidezko beroketa duen elektrolisia\n1.7. Banaketa-sareko azpiegiturak\n1.9 Elektrolisi-teknologiaren eskalatzea\n2.2. Ihesetarako soluzioak\n2.3. Substantzia likidatzaileak\n2.7. Kamioietan aplikatzeko teknologiak\n2.8. Hidrogenoa konprimitzeko teknologiak\n2.9. Betelana egiaztatzeko soluzioak\n2.10. Hidrogenoaren betetzerako soluzioak\n3.2.Hidrogenozko gelaxkak (bateriak) ibilgailu astunentzat\n3.3. Ibilgailu astunetan probak egiteko sistemak\n3.4 Biltegiratze-andelen teknologiak\n3.5. Ur bidezko garraioetan aplikatzea\n3.6. Abiazioko aplikazioak: gelaxkak/bateriak\n3.7. Abiazioko aplikazioak: biltegiratzea\n3.8. Abiazioko aplikazioak: disruptiboak eta epe luzeagokoak\n4.2. Amoniakoa erabiltzen duten gelaxkak\n4.3. Karga neurtzeko sistemak\n4.4. Hidrogenoz aberastutako erregai-turbinetarako aplikazioak\n5.2. Hotzeko hidrogenoaren teknologiak (kriogenikoa)\n5.4.Hidrogeno-nahasketak gas naturalarekin neurtzeko sistemak\n5.5. Afrikan hidrogenoa garatzeko lankidetza\n7.1. Berrikuntza gelaxka eta elektrolizatzaileetarako materialetan


Ruandako genozidioko hobi komun handiena ikertzen hasi dira | Mundua | Berria\nRuandako genozidioko hobi komun handiena ikertzen hasi dira\nOrotara 30.000 pertsonaren gorpuak daudela uste dute agintariek. Hilketetan parte hartu zutenek emandako informazioari esker topatu dute hobia. Duela 26 urte 800.000 tutsi hil zituzten Ruandan\nEmakume bat genozidioan hildakoen omenez Kigalin jarritako monumentuari begira. AHMED JALLANZO / EFE Tamaina handiagoan ikusi\nAtzo 26 urte bete ziren hutuek Ruandan 800.000 tutsi hil zituztenetik. Genozidioan parte hartzeagatik zigortutakoetako asko aske daude gaur egun, zigorrak bete dituztelako edota gertatutakoa argitzen lagundu dutelako, informazioa emanez. Hain zuzen ere, hainbat preso ohik eta lekukok emandako informazioari esker topatu dute Ruandako hobi komunik handiena izan litekeena. Kigali hiriburuaren kanpoaldean dago, eta 30.000 gorpu daudela uste dute agintariek.\nNaphtal Ahishakiyek, genozidioaren biktimen elkarteak batzen dituen Ibuka erakundeko idazkariak, azaldu du gorpuak urtegi zahar batean daudela lurperatuta. «Dagoeneko 50 hilotz inguru atera ditugu. Baina orain arazo nagusia da urpean daudela, eta lanean jarraitu aurretik ura atera behar dugu», azaldu du. Urtegia genozidioa baino lehen eraiki zuten, inguruko arroz eremuetara ura eraman ahal izateko.\nAteratako gorpuak identifikatzeko lanetan hasiak dira dagoeneko, baina, beste hainbat hiritan bezala, Kigalin ere berrogeialdia ezarri dute agintariek, koronabirusa dela eta, eta horrek lanak zailduko dizkie ikerlariei. «Gure esku dagoen guztia egingo dugu hilak behar bezala hobiratzeko», iragarri du Ahishakiyek.\nRuandako genozidioan hildakoen lehen hilotzak sarraskia egin eta urtebetera aurkitu zituen arkeologo talde batek, Kibuyeko elizaren inguruan. Eliza hartan 4.000 eta 5.000 pertsona artean zeuden 1994ko apirilean, hainbat zibil, polizia eta jendarmek eraso zietenean. Bizirik irten zirenak aurkitu eta hil egin zituzten hurrengo egunetan. Gorpuak lau hobitan lurperatu zituzten, tartean elizaren inguruan zulatutakoan.\nRuandan gertatutakoa «gorrotoa sustatzearen ondorioa» izan zela ohartarazi zuen atzo Antonio Guterres NBE Nazio Batuen Erakundeko idazkari nagusiak. «Ehun egunean ia milioi bat pertsona hil zituzten gaurko egunez [atzo] Ruandan. Gertatutakoa gogoratzeko balio du egun honek, baina baita halakoetan ere adiskidetzea posible dela frogatzeko ere», nabarmendu zuen Guterresek.\nRuandan gertatutako sarraskia gogoan izan zuten Afrikako Batasunean ere, nahiz eta urteroko ekitaldirik egin ez, koronabirusaren krisia dela eta. «Ez dugu ahaztu behar genozidioa ondo antolatutako ekintza bat izan ohi dela, zigorgabetasunak ematen duen segurtasunarekin egiten dena, eta askotan egileek eta beren ingurukoek ukatzen dutena», salatu du Moussa Faki Mahamatek.\n1994ko apiriletik ekainera bitartean, 800.000 tutsi eta hutu moderatu hil zituzten muturreko hutuek. Juvenal Habyarimana presidentearen hilketarekin hasi zen sarraskia. Hutua zen bera, eta apirilaren 6an tiroz bota zuten haren hegazkina, Kigaliko aireportutik igarotzen ari zenean. Gerora Ruandako presidente izango zenari egotzi zioten erasoa, Paul Kagameri. Ordu hartan, milizia tutsi bateko burua zen Kagame. Hark, ordea, ukatu egin du beti halakorik, eta muturreko hutuei leporatu die erantzukizuna. Kagameren esanetan, aspaldian antolatutako genozidio bat hasteko aitzakia izan zen hilketa.\nEra batera edo bestera, presidentearen hilketak hiru hilabete iraun zuen sarraski bat abiatu zuen. Hiriburuan hasi ziren hilketak, eta handik herri eta nekazaritza eremuetara zabaldu ziren.\nHala ere, hutuen eta tutsien arteko ezinikusia lehendik zetorren. Belgikako lehen kolonoak Ruandara heldu zirenean, etnien araberako nortasun agiriak banatu zituzten herritarren artean. 1916. urtea zen, eta kolono zuriek tutsiak hobetsi zituzten hutuen gainetik. Hala, hurrengo hogei urteetan etnia horretako kideek lanpostu eta heziketa hobeak eskuratu ahal izan zituzten. Hutuen haserrea 1959an lehertu zen. Urte hartan, hainbat matxinada piztu ziren, eta 20.000 tutsi hil zituzten. Beste askok Burundi, Tanzania eta Ugandara ihes egin zuten. Herrialdeak independentzia lortu zuenean boterera heldu ziren hutuak, eta tutsiak bilakatu zituzten krisi guztien erantzule, 1994ko genozidioari bidea zabalduz.


Oilarra | Iritzia | Berria\nZakilixutek oilar txuri-gorri-urdina ekarri digu pizarra batera. Ezproiak zorrotz dituen oilarra; oilo ipurdia sortzen duena; (h)egalité delakoa bere erara ulertzea komeni zaiona.\nEz nabil ornitofobiatik urrun. Umetan, aitonaren baserrian zokomiran nenbilela, bukoi batean burua sartu nuen eta bertatik oilar bat irten zen, hegoei eraginez, zalaparta batean. Sustoa. Orduz geroztik hasi nintzen amesgaiztoetan hegoak ikusten... Ahalegintzen naiz egiazkoetatik aparte ibiltzen, baina zail da hegaztiek duten indar sinbolikotik libratzea. Zikoina, haur-ekarle; ostruka, arazo bati aurre egin nahi ez dionaren sinbolo; hontza, jakin-minaren eredu; enara, urtaro berriaren iragarle; arranoa, boterearen eta kemenaren isla; kukua, gure hainbat kondairaren euskarri...\nHizkuntzaren baitan ere sartzen dute mokoa hegaztiek. Zakilixutenaren ildotik, ez da harritzekoa Iparraldeko euskaldunak aztoraturik ibiltzea. Aztoratu omen da —Pello Esnali ikasi nion— txitatxoak egiten direna, kolkatik aparte samar dabiltzala, airean aztore harraparia sumatzean. Itolarriak jotzen ditu. Ikara sortzen zaie eta babes bila hasten dira. Bazekien Francok zertan ari zen bere itsasontzia Azor izendatzean! Parisek ez du horren premiarik. Badaukate oilarra...


Pribatasun politika – Brand Corner\nInformazioaren Gizartearen eta Merkataritza Elektronikoaren Zerbitzuen inguruko uztailaren 11ko 34/2002 Legeko 10. artikuluaren arabera, zure eskura jartzen ditugu ondorengo datuak:\nwww.brand-corner.com web orrian, antzokiaren programazioari eta jarduerei buruzko informazioa jasotzen duten edukiak daude, bezeroei eta publikoari oro har BRANDCORNERen eta eskaintzen dituen produktuen eta zerbitzuen inguruko informazioa ematearren.\nBRANDCORNER web gune honetan agertzen diren zehaztapenak eta baldintzak aldatzeko nahiz edukiak, informazioak, e.a. gehitzeko eskubidea du, eta, edozein unetan eta aurrez abisatu gabe egin ahal izango duenez, sarri begiratzeko aholkatzen du, aldaketak egon daitezkeelako.\nwww.brand-corner.com web gunea erabiltzean, ulertzen dugu Legezko Abisu honetan web gunearen erabileraren inguruan jasotako baldintzak eta Norberaren Datuak Babesteari buruzko Politika inolako mugarik eta erreserbarik gabe irakurri, ulertu eta onartu dituzula. Web gunea erabiltzeak baldintza orokor horiek eta Norberaren Datuak Babesteko Politika sartzen zaren unean argitaratutako bertsioan erabat onartzen duzula esan nahi du, web guneko zerbitzu zehatz batzuen inguruan aplika daitezkeen baldintza partikularrak alde batera utzi gabe; horiek aurrez kontratatzea ezinbestekoa izango da hor sartzeko.\nLegezko Abisu honetan adierazitako baldintzekin ados ez bazaude, ez ezazu erabili web gunea, hori erabiltzeko, lehen esan bezala, testu honetan jasotako legezko baldintzak onartu behar baitira.\nErabiltzailetzat hartuko da web gunean sartzen den pertsona. Web gunearen bidez emandako zerbitzuen zati batzuetan sartzeko, erabiltzaileak inprimaki elektronikoa bete beharko du legezko eta egiazko datu batzuekin.\nNorberaren Datuak Babestearen inguruko abenduaren 13ko 15/1999 Lege Organikoan ezarritakoari jarraiki, erabiltzaileari jakinarazten diogu hark emandako datu guztiak BRANDCORNERren erantzukizunpean sortutako eta zaindutako fitxategi batean sartuko direla.\nZure datu pertsonalen konfidentzialtasuna beti errespetatuko da; era horretan, zure datuak soilik erabiliko dira eskainitako zerbitzuak kudeatzeko, egindako eskaerak artatzeko, eginkizun administratiboak burutzeko edota informazio teknikoa, komertziala edo publizitatekoa posta arruntaren bidez edo posta elektronikoz bidaltzeko.\nDatuen aurka jotzeko, datuak zuzentzeko edota ezabatzeko, honako posta elektroniko honetara idatz diezagukezu: oihane@brand-corner.com.\nwww.brand-corner.com web orriaren erabiltzailea izateak esan nahi du baldintza hauek eta gai honen inguruan aplika daitekeen legezko araudiak emandakoak irakurri eta onartu dituela. Edozein arrazoi dela-eta, baldintza hauekin ados ez bazaude, ez jarraitu web orria erabiltzen.\nBRANDCORNERren profiletan, sare sozialetan, egindako iruzkinak gure web orrialdean argitaratu ahal izango dira; baita, iruzkin horietan jarritako argazkia/k ere.\nBRANDCORNER argitalpen digitalaren softwarearen gaineko eskubide guztien titularra da; baita ere, bertan sartutako edukien inguruko Jabetza Industrialeko eta Intelektualeko eskubideena, eta, bereziki, web guneko orrialdeetako honako hauena: iturri-kodeak, testuak, irudiak, diseinua, logoak, programa informatikoak, animazioak, datu-baseak, markak, izen komertziala edo zeinu bereizlea, soinuak eta gainerako elementu grafikoak edo soinu-elementuak. Enumerazio hori ez da zerrenda itxi bat, adibide bat baizik, eta elementu horiek behar bezala babestuta daude Jabetza Intelektualaren eta Industrialaren inguruko Espainiako eta nazioarteko araudiaren arabera.\nWeb gune honetan argitaratutako materiala ezingo da inola ere erreproduzitu, aldatu, banatu, kopiatu, argitaratu edo hirugarrenei eman, BRANDCORNERren idatzizko baimenik gabe. Beraz, testu honen aurkako edozein jarduerarekin jabetza industrialeko eta intelektualeko eskubideen inguruko araudia hautsiko da.\nWeb gunean jasotzen den informazio guztia, hau da, iruzkinak, iradokizunak edo ideiak, BRANDCORNERri doan emandako informaziotzat hartuko da. Modu horretan tratatzeko moduko informaziorik ez da bidali behar.\nDena den, web orrialde hau erabili ahal izango da betiere haren osotasuna errespetatzen bada eta jatorriko iturria BRANDCORNERren web gune hau izan dela identifikatzen bada; ondorioz, edozein erabilera oker edo gunearen izaeraren aurkakoa dena debekatuta egongo da.\nBRANDCORNER erabili ahal izango ditu bere eskubideak defendatzeko beharrezko legezko ekintzak.\nOrrialde honetan agertzen diren eta BRANDCORNERenak ez diren produktu eta zerbitzu guztiak beren jabeen marka erregistratuak dira, eta gure enpresak horrela onartzen ditu. BRANDCORNERen web orrialdean soilik agertzen dira informazioa sustatzeko edota pilatzeko helburuarekin. Jabeek dagokien informazioa aldatzeko edo ezabatzeko eska dezakete.\nBRANDCORNER ez du izango foroetan, sare sozialetan edo hirugarrenek prestatzailearen web orrialdean modu independentean argitara dezaketen beste baliabideetan gordetako informazioaren eta edukien erantzukizunik.\nHala ere, LSSI-CEko 11. eta 16. artikuluak kontuan hartuta, BRANDCORNER konpromisoa hartuko du estatuko edo nazioarteko legedia, hirugarrenen eskubideak edo morala eta ordena publikoa kalte edo urratu dezaketen edukiak kentzeko edo, behar izanez gero, blokeatzeko.\nEra berean, BRANDCORNER eskubidea izango du web orrialdean jasotako informazioa eguneratzeko, aldatzeko edota kentzeko edo web gunea konfiguratzeko edo aurkezteko. Gainera, hori edozein unetan egin ahal izango du, horren gainean inolako erantzukizunik izan gabe.\nBRANDCORNERren nahia da web guneak ahalik eta ondoen funtzionatzea eta sortzeko kontuan izan den helburua betetzea. BRANDCORNER ez du izango web gunean izan daitezkeen aldizkako akats tipografikoen, formalen edo zenbakizkoen erantzukizunik, ezta bertan jasotako informazioaren zehaztasunaren, edo funtzionamenduan izan daitezkeen disfuntzioen edo arazoen erantzukizunik ere. BRANDCORNER ez du bermatzen web guneak eta zerbitzariak birusik ez izatea, eta ez da arduratuko web gunera sartzeagatik edo sartzerik ez izateagatik sortutako kalteez.\nBRANDCORNER interesgarriak izan daitezkeen beste web orrialde batzuetara sartzeko aukera eman dezake. Esteka edo link horien helburua da Internet bidez interesa dakizkizukeen baliabideak errazago bilatzen laguntzea, eta, sarrerak on-line erosterakoan, lan hori kanal seguru baten bidez kudeatzea. Dena den, orrialde horiek ez dira BRANDCORNERenak, eta ez ditu horiek gainbegiratzen. Hori dela-eta, ezin du horien eta ondoren aipatzen direnen erantzule egin: gune horietan ager daitezkeen zerbitzuak, estekatutako orrialdearen funtzionamendua, datuak erabiltzeko eta tratatzeko duten modua, egin ditzaketen arau-hausteak edo orrialde horietara sartzearekin edo horiek erabiltzearekin sor daitezkeen kalteak. Estekak ez du inolako loturarik sortuko BRANDCORNERen eta eduki horien edo aurkitzen diren lekuetako pertsonen edo erakunde titularren artean…\nBRANDCORNER, bere kontura edo neurketa-zerbitzuak emateko kontratatutako hirugarrenaren kontura, cookie-ak erabil ditzake erabiltzailea web gunean nabigatzen ari denean. Cookie-ak fitxategiak dira, web zerbitzuaren bidez nabigatzailera bidalitakoak, erabiltzaileak nabigatzen ibili denean egindako jarduerak erregistratze aldera.\n© 2022 Brand Corner, Eskubide guztiak erreserbatuta


Ilustrazioa: aldaketa filosofiko-kulturala – Irakasle Ikasle\nIluntasunetik argira: teozentrismotik antropozentrismora\nXVIII. mendeak “Argien Mendea” izena hartzen du. Mende honetan zerbait berriren jaiotzaren kontzientzia sortzen da, azkenik arrazoiak eta zientziak gizakia argituko dutela eta iraganeko ilunaldiak desagertzear daudela hain zuzen ere. Ilustrazioa argia ematea besterik ez da. Arrazoiaren laguntzaz, filosofo ilustratuek Erdi Arotik datorren iluntasuna desegin nahi dute: aurreiritziak, superstizioak eta orain arte eztabaidaezinak ziren dogmak suntsituz. Gizakiari berezkoa zaion leku zentrala berreskuratzea dute helburu. Jainkoaren inguruko ordena teozentrikoa behin eta betiko bertan behera utziko dute bere lekuan gizakiaren inguruko ordena antropozentrikoa jarriz.\nXVIII mendean fedea eta arrazoia, erlijioa eta kultura bereiziko dira gizartea sekularizazio prozesu bete-betean murgiltzen delarik. Filosofiak ikuspegi berria eraiki behar du, baina ikuspegi laikoa eraikitzeko, lehen erlijiosoa suntsitu behar dute. «Argien Mendean» burgesiak hezkuntzan esku hartzea lortu zuen, ordura arte elizaren monopolioa zena. Garaiko “jende letraduna” izan zen haren aitzindaria; horrela, elizak gazteengan zuen eragin kaltegarria ezereztea, eta elizgizonei ondasun oinarri sendoenetako bat kentzea lortu zuten. Jende ikasi horiek, kontserbadoreek mesprezatzeko “entziklopedista” deituko dituztenak, edo “Phylosophes”, beraiek atsegin zuten izena, ilustrazioaren izaera markatuko dute.\n“Phylosophes” berrien agerpena: librepentsalariak\nMende honetan, bi filosofo mota agertzen da:\nFilosofo “akademikoak”: aurreko mendearen pentsamendu korronteak jarraitzen dituztenak, bai Descartesen arrazionalismoa (Lebnitz, Wolf …) bai Locken enpirismoa (Hume, Berkeley…) jarraitzaitzen dutenak.\n“Phylosophes” izena hartuko duten pentsalari berriak, batez ere Frantzian, pentsamendua eta filosofia jendeen artean zabaltzeaz kezkatuak dauden intelektualak.\nPentsalari hauek ez dira unibertsitateetan aritzen, erlijio eta inkisidoreen eraginetik hurbilegi daudenak oraindik. Filosofia arrazoiaren jarduera kritikoa dela uste dute, eta pentsamendu askea aldarrikatuko dute nonahi: lan literarioetan (Diderot: Le Neveu de Rameau , Rousseau: Emilio, Voltaire: antzezlanak), eta gero eta ugariagoak diren egunkari eta aldizkarietan ere. Horrela gertakizunak eta informazioa gero eta jende gehiagorengana iristeko aukera ematen zuten. Inguruan gertatzen ari zenari buruzko interesa areagotu egin zen irakurleen artean. Euren liburuak eta artikuluak arin zabaltzen dira. Bizi diren munduko arazoak bideratzeko ideiak asmatzen saiatzen dira. Egoerarekin guztiz inkonformistak dira eta kritika unibertsala egiten dute superstizio, fanatismo, dogmatismo eta intolerantzia era guztien aurka. Dogma guztiak suntsitu behar dira. Arrazoiak bere mugak baino ez dauzka.\nFilosofoak literatura klubetan, kafe-tertuliatan, Akademietan, Logia masonikoetan, burgesen etxeetan , errege-gorteetan eta bereziki dama ikasiek zuzendutako “saloietan” biltzen dira. Eta erosoki mugitzen dira beti prest boteredunekin harremanetan jartzeko, bere aholkua emateko eta ideiak argitzeko. Filosofoek errege eta agintariak hezten dituzte (Greziako sofistak eta Berpizkundearen humanisten antzera). Ilustratua, beraz, elite intelektualari dagokio; pentsalari, idazlea eta munduko pertsona. Beste izen esanguratsua emango zaie ere: “librepentsalariak”.\nLemonnier, le salon de Mme Geoffrin en 1755, Musée de Rouen (alegiazkoa)\nEntziklopedia: Kultura eta zientzia zabaldu\nKultura eta zientzia hedatzeari eman zioten garrantzia Diderot ek zuzendutako obra erraldoian ikus daiteke. Helburua -Diderot-en hitzetan- «pentsatzeko era arrunta aldatzean datza; historian era aktiboan eragin, herri osoaren hezkuntza sorrarazteko; horrela, historiaren bilakaera gizakiarentzat duina bihur dadin».\nEntziklopedia “Zientzia, arte eta lanbideen Entziklopedia edo Hiztegia arrazonatua” arrazonamendu kritikoa eta ideologia laiko, pragmatiko eta materialistaren ikuspegitik ordura arte izan den ezagupen eta jakintzagai guztien biltegia, eta Francis Baconek adierazten duen giza ezagutzen zuhaitzaren arabera ordenatua:\n“Ulermenak hiru modu hautematen duenaz arduratzeko, hiru ahalmen nagusiak erabiltzen ditu: Oroimena, Arrazoia eta Irudimena. (…) Eta hortik, gizakiaren jakintzaren banaketa orokorra lortzen da (…). Historian, Oroimenari dagokiona; Filosofian, Arrazoitik eratorria; eta Poesian, Irudimenetik sortua (…)”.\nLehen liburutik (1751) obra polemikoa izan zen, aurkibidean erlijioa filosofiaren atala zela aurkezteagatik (eta ez egia eta ongiaren azkeneko gordelekua). 1759an dogma katolikoaren kontrako erasotzat hartu zuten pentsalari protestante eta ateoen lanaren mirespena eta eliza katolikoaren liburu debekatuen zerrenda potolotzera heldu zen. Berehala, gobernuak baimena kendu zion. Hala ere, entziklopediaren lana ezkutuan jarraitu zuen Madame de Pompadour eta beste batzuen laguntzarekin 1772 an lan osoa argia ikusi arte: 28 tomo 72.000 artikulu eta 140 autore baino gehiagok parte hartu zuten, horien artean Voltaire, Rousseau, Condillac, Montesquieu, Adam Smith edo Holbach baroia.\nIlustrazioa hezkuntzaren mendea dela ere esan liteke, gai horrek hartu zuen garrantzia kontuan izanik. Kulturaren bidez, mentalitate kritikoagoa, arrazionalagoa eta askeagoa zabaldu nahi zuten. kultura aldaketaren ardatz izateko herriarengan hedatu behar da, ezin da elite aristokratiko edo erlijioso baten pribilegioa balitz ikusi. Derrigorrezko hezkuntza publikorako eskubidea aldarrikatzen duten lehenak ilustratuak izango dira. XVIII mendean eskola ugari sortuko dira eskulangile, merkatari eta enpresarientzako jakintza erabilgarriak irakasteko; eta horietariko batzuk laikoak izango dira, Bergarako Mintegia, adibidez.\nBaina Ilustrazioan hezkuntza bera aztergai ere izan zen. Garai horretan, gizakiaren izaerari buruzko hainbat teoria sortu ziren.\nHelvetiusentzat, esaterako, gizakia izatez egoista da. Egoismo hori, hala ere, ez da berez txarra: heziketak bideratu behar du kolektibitatearen onerako, indar aprobetxagarria da.\nRousseauren ustez, aldiz, gizakia ona da naturaz; haurra ona da jaiotzez; eta ona izaten jarraituko zukeen, gizartearengatik ez balitz. Haurraren instintuak naturalki garatzen utziz gero, gizakia bide egokietatik joango litzateke. Gizarte hezitzaileak berez ez dauzkan helburuak eta bereak sentitzen ez dituenak ezartzen dizkio, eta horregatik okertzen da. Hezitzaileak ez luke araurik ezarri beharko; alderantziz, hezitakoaren espontaneotasuna errespetatu beharko luke.\nZientzien garapena handia izan zen. Sistema metriko dezimala ezartzen hasi zen. Aurreko mendeetako aurkikuntzak asimilatu eta aplikatu ziren: Newtonen zientzia Europa osoan ezaguna da eta bere metodoaz baliatuz bizitzaren kalitatea hobetzeko aurrerapen eta aurkikuntza ugari lortuko dira medikuntzan, nekazaritzan, siderometalurgian, ehungintzan, ontzigintzan, eta hainbat diziplinatan: Celsius, Farenheit (Kalorimetria), Franklin (elektrizitatea), Watt (lurrin makina), Lavoisier (kimika), Linneo eta Buffon (zoologia), eta beste asko aipa daitezke\nEuskal Herrian, Elhuyar anaiek wolframioa isolatu zuten. Euskal Herriko Adiskideen Errege Elkartea 1765ean sortu zen, Azkoitiko zalduntxoak izeneko noble taldeak eta, bereziki, Peñafloridako VIII. kondeak (Frantzisko Xabier Munibe Idiakez, 1727-1785) bultzatuta, zientzia, artea eta literatura zabaltzeko helburuarekin. Bergarako Errege Mintegia (irakaskuntzaren eta ikerketen sustapen-taldea) ere garai hartakoa da, eta, kasu honetan ere, Peñafloridako kondea izan zen bultzatzaile nagusia.\n< Ilustrazioa: Aldaketa sozio-ekonomiko eta politikoak\nIlustrazioaren ezaugarri nagusiak >\n2016-03-07 2016-04-02 amaiafilobatxilergoa,diderot,Ilustrazioa,kant\nAurrekoa Previous post: Ilustrazioa: Aldaketa sozio-ekonomiko eta politikoak\nHurrengoa Next post: Ilustrazioa: Argien mendea


80. Musika Hamabostaldiko haurrentzako egitarauko protagonista “Acróbata y Arlequín: El circo imaginario de Picasso y la música” izango da, Picassoren zirkuaren unibertsoak inspiratutako ikuskizuna | Donostiako Musika Hamabostaldia\n80. Musika Hamabostaldiko haurrentzako egitarauko protagonista “Acróbata y Arlequín: El circo imaginario de Picasso y la música” izango da, Picassoren zirkuaren unibertsoak inspiratutako ikuskizuna\nLa Orquesta de París actúa el martes en el Kursaal junto al violista Antoine Tamestit\n“Acróbata y Arlequín: El circo imaginario de Picasso y la música” protagonizará el programa infantil de la 80 Quincena Musical, con un espectáculo inspirado por el universo del circo de Picasso\nVictoria Eugenia Antzokian taularatuko dute abuztuaren 19an, 19:00etan, “Acróbata y Arlequín: El circo imaginario de Picasso y la música” ikuskizuna. Antzerkia eta musika uztartzen dituen proiektuak Pablo Picassoren zirkuaren unibertsoa du inspirazio iturri, baita Erik Satie eta Francis Poulenc lehen abangoardietako konpositoreen musika ere.\n“Peer Gynt-ekin ametsetan” ikuskizunaren bidez, Eduard Grieg konpositore entzutetsua ezagutuko dugu, Tom Johnsonen musikaren alderdi dibertigarri eta zentzugabeenetako batzuekin batera.\nHaurren Hamabostaldiko egitaraua “Hitzak” eta “Circus” tailerrek osatu dute. Lehenengoan aurtengo jaialdiaren kartelaren egilea den Itziar Okarizen sorkuntza unibertsoa ezagutuko dugu. “Circus”, berriz, “Acróbata y Arlequín” ikuskizunari buruzko tailerra da. Tailer biak Maushaus arkitekturari buruzko ideia laborategiko lagunek prestatu dituzte.\nGainera, Hamabostaldian haurrentzako beste hainbat ekintza burutzen ari dira, Donostian nahiz Gipuzkoako hainbat herritan.\nMusika Hamabostaldiak abuztuaren 19an ospatuko du Haurren Hamabostaldiko hitzordu nagusia: “Acróbata y Arlequín: El circo imaginario de Picasso y la música” Victoria Eugenia Antzokian taularatuko dute. Pablo Picassok bere bizitza osoan zehar sentitu zuen zirkuarenganako erakarpenak inspiratu du La Maquiné konpainiaren ekoizpena. Erik Satie eta Francis Poulenc konpositoreen obrekin batera, pianoak, kantu lirikoak, aktoreek, txotxongiloek, itzalek eta proiekzioek operaren mundura gerturatuko gaituzte. Hurrengo egunean, abuztuak 20, “Peer Gynt-ekin ametsetan” ikuskizunarekin gozatu ahal izango dugu. Haren bidez, Eduard Grieg konpositorearen obra ezagutuko dugu, baita Tom Johnson-en musikaren alderdi dibertigarri eta absurdoenak agerian jarri ere. Musika garaikidea entzungo dugu Peer Gynt-ek inspiratutako ipuin batek lagunduta. Jaialdiak haurren artean musikarekiko zaletasuna sustatzen duten beste jarduera batzuk ere eskainiko ditu. Gipuzkoako Batzar Nagusien babesarekin gauzatzen da Haurren Hamabostaldia.\n“Acróbata y Arlequín: El circo imaginario de Picasso y la música” - Victoria Eugenia Antzokia, abuztuak 19, 19:00\nAbuztuaren 19an, 19:00etan, Haurren Hamabostaldiko hitzordu nagusia hasiko da, Victoria Eugenia Antzokian. Agertokian, zirkuko pertsonaiez gain, Pablo izeneko mutikoa ikusiko dugu. Bera ez da gizon indartsua bezain gihartsua, ezta lehoi hezitzailea bezain ausarta ere, baina eginahalak egingo ditu zirkuko artista bilakatzeko. Laster konturatuko da bere gaitasunik handiena bere bihotzean datzala.\nEmanaldiak Picassoren zirkuaren unibertsoa du inspirazio iturri, artistak bere garai arrosean (1904-1907) jorratu zuen gaia, baita Picassoren garaikide izan ziren Erik Satie eta Francis Poulenc konpositoreak ere. Kontrastez beteriko unibertsoa sortzen da horiek elkartuta. Egiten duten musika bokalaren tratamenduagatik, opera lehen aldiz entzuten duenarentzat erabat aproposak dira konpositore biak.\nIkuskizuna Joaquín Casanova eta Elisa Ramosek zuzenduko dute, La Maquiné konpainiaren fundatzaileek, zeinak, besteak beste, arte eszenikoen MAX saria jaso zuen haiek ekoitzitako ikuskizun batekin. Granadako José López-Montes musikari eta konpositorearenak dira moldaketak eta egokitzapen musikalak.\nFuntzioaren aurretik, 17:00etan, “Circus” tailerra egingo du Maushaus arkitektura laborategiak. Haren bidez, ikuskizunaren hainbat alderdi ezagutu ahal izango dituzte haurrek. Musikaren eta eszenografiaren munduan murgilduko gara, zirku karparen arkitektura efimeroaren bidez eta zirkuko protagonisten bidez.\n“Peer Gynt-ekin ametsetan”\nAbuztuaren 20an, etxeko txikienek Eduard Grieg konpositore entzutetsuaren musikarekin gozatu ahal izango dute. Ikuskizunak, gainera, Tom Johnson konpositorearen musikaren alderdi dibertigarri eta absurduenak ezagutzeko aukera emango digu. Musika garaikidea entzungo dugu Peer Gynt-ek inspiratutako ipuin batek lagunduta. Hain zuzen, Carmen Santojak inspirazio iturri izan duen klasiko hau izango da kontzertu honetako ardatza, oraindik ere grina handia pizten duena. Proposamen honetan, istorio originaleko pertsonaien portaera batzuk zalantzan jarriko dituzte, haur nahiz helduen artean hausnarketa bultzatzeko.\nIstorio honetako pertsonaiek hilabete lotan ematea erabaki dute. Horrela, uda osoa itzarririk igaro ahal izango dute, eta nahi duten guztia egiteko astia izango dute. Egunaren argitan, ordea, ezinezkoa da lo hartzea, eta istorio dibertigarriak asmatu behar izango dituzte beren helburua lortzeko. Tom Johnsonen Lotarako istorioak obraren piezetako batzuk entzun ahal izango ditugu, heldu nahiz txikiei berdin gozaraziko dieten istorio labur eta absurdoak.\nBelen Otxotorenaren ekoizpenean, Francesca Crocolino eta Silvia Sucunza entzungo ditugu pianoa lau eskutara jotzen, eta Patrizia Eneritz izango da istorioaren narratzailea.\n“Acróbata y Arlequín: El circo imaginario de Picasso y la música” eta “Peer Gynt-ekin ametsetan” ikuskizunen sarrerek 8 euroko prezioa dute, 3 eurokoa 12 urtetik beherakoentzat. Salgai www.quincenamusical.eus webgunean eta Victoria Eugenia Antzokiko eta Kursaaleko leihatiletan.\nHamabostaldia, abuztuan zehar, haurrentzako beste tailer bat eskaintzen aritu da: “Hitzak”. Tailer horretan, etxeko txikienek aurtengo Hamabostaldiaren kartelaren egilea den Itziar Okarizen sorkuntza unibertsoa ezagutu ahal izan dute. Era berean, Kantu Kontari izeneko saioak ere eskaini dira, ipuinak eta musika uztartzen dituzten formatu txikiko ikuskizunak. Oraindik ere eskainiko dira Kantu Kontari saio batzuk Kursaalean eta Gipuzkoako hainbat herritan, hala nola Irunen, Getarian eta Mutrikun. Ekitaldi hauei buruzko informazio gehiago www.quincenamusical.eus webgunean.


G7 : arduragabekeriaren gailurra | Enbata\nHarrera / Artikuluak / Iritzia / Gomitak Mintzo / G7 : arduragabekeriaren gailurra\n« Une crise de la domination politique\nForum public « Peuple(s) en lutte(s) » à Baigorri »\nG7 : arduragabekeriaren gailurra\nTribune Libre(E)K EGINA | Argitaratua: 2019/06/17\nIzenpetzaileak : Paxkal Lafitte, Filipe Aramendi, Eneko Aldana, Leire Larrasa, Claire Legardinier eta Iker Elizalde (Donibane Lohitzune, Urruña, Ziburu eta Hendaiako EH bai-eko Hautetsiak.)\nOrain dela urte bat, G7a 2019ko agorrilean Biarritzen iraganen zela jakitera eman zutenean, albiste faltsu (fake news) bat zela uste izan genuen, hain zen surrealista. Alta, pentsaezinatzat jotzen genuen gertakaria, erreala bilakatu da eta G7a Biarritzen iraganen da. Ondorioak ez ditu Biarritzek soilik pairatuko, kostalde guziak jasanen ditu eta hein batean, Euskal Herriak. Horiek horrela, burura datorkigun lehen galdera hau da : Nork erabaki du ? Ipar Euskal Herriko hautetsiak, erabaki honen parte izan ahal dira ? Argi da ezetz. Erabaki hau, frantziar gobernuaren estantzia gorenean erabakia izan da, Eliseoan.\nArduragabekeri handia da eta hainbat arrazoinengatik. Gure lurraldearentzat, gailurra ez dela onuragarria izanen gehien azalaeratzen duten bi arrazoiak hauexek dira:\nBatetik, G7-k ordezkatzen dituen baloreak onartezinak direlako. Izan ere, G7-k mendebaldeko zazpi indar ekonomikoak biltzen ditu bere baitan (Estatu Batuak, Japonia, Frantzia, Erresuma Batua, Italia, Alemania eta Kanada). Herrien artean hierarkia bat ezartzen du, ideologikoki ongi kokatuak direnak, indartsu direnak, eta eskema horretan sartzen ez direnak bereiziz. Azken finean, boteretsuen dominazioa ordezkatzen du.\nBestetik, manifestatzeko eta mugitzeko askatasuna murriztuak izanen direlako, horrek izanen dituen ondorio guztiekin arlo ekonomiko eta sozialari begira. Arazoa hemen ez da urgentzia soziala eta ekologikoaren erakusleihoa izanen den gailur alternatiboa, G7a baizik. Garestia eta inposatua zaigun bilkura bidegabe eta behargabea. Ondorioz, aurre ikusten dugu, kalte ekonomiko eta sozial itzelak jasanen ditugula. Kasu horretan, nork hartuko ditu bere gain kalte ordainak?\nBestalde, Estatuak, Euskal Herriko mugimendu politiko, sindikal eta sozial desberdinez osaturiko plataforma desitxuratu nahi du, plataformak antolatu nahi duen gailur alternatiboan egon daitezkeen konfrontazio bortitzekin nahasiz gainera. Plataforma osatzen duten hainbat erankundeek, garantia nahiko eskaintzen dute, G7ak ordezkatzen duen munduari alternatiba agertzeko unean, modu baketsuan eginen dela baieztatzeko.\nMacron presidenteak, lurralde eta hautetsiak entzuten dituela erratea maite du. Hala balitz, Euskal Elkargoari zuzenduko zen gailurraren inguruan erabaki bat hartu aitzin. Seguraski pentsatuko zuen ez ginela kapable gailur honen inguruko erronkak ulertzeko. Paretaren kontra jarri gaitu. Orain, «hautatuak» izan diren herrietako hautetsien eta Euskal Herriaren ardura kolektiboari dei egitea besterik ez zaigu gelditzen, G7 Ez plataformak antolatzen duen gailurra alternatiboa baldintza onenetan iragan dadin. Azken deialdi bat egin nahi diogu gobernuari, arduradun nagusiari, berak sortutako egoera jasangaitzari aterabideak atzemateko. Bere ardura da, inolako kalterik jasan ez dezagun.


Emeak - Baga, biga, bloga!\nZapoa gustuko duzu? Ba, jakin behar duzu baten bat jan duzunean emea izan dela, izan ere arrak 10 zm eskaseko huskeria hegaldunak dira. Ganorazko arrain-zopa bat egiteko ere sorta bat beharko genuke.\nAramurik ez duzu jango, jakina, baina ikaratzen zaituen hori emea da, seguru. Arrak ñimiñoak izaten dira emeen aldean eta oso gazte hiltzen dira behin eme bat ernaldu ondoren. Alargun beltzaren arra, esaterako, biziki ahalegintzen da hari itsaskorrez emea lotuta mantentzen ernaldu bitartean. Lortzen ez duenean emeak hil eta jan egiten du.\nMarisorginaren kasua ere ezaguna da oso, ernalketa amaitu ondoren -edo, kasu!, amaitu baino lehen- emeak arra harrapatu eta -rau!- urdaileratu egiten du. Marisorgin espezie batzuetan arrak jateko zerbait eramaten dio emeari estaltzera doanean, horrela, emea jaten ari delarik, ihes egiteko aukera ttiki bat izango duelakoan.\nAipatu ditugun kasuetan emearenak dira osorik ernalketa osteko lanak eta berak darama ondorengoa bermatzeko zama eta lana. Arren ekarpena ezinbestekoa bezain hutsala da: espermatozoide igerilari zenbait. Eta kasurik txarrenean -glups!- proteina batzuk ere bai.\nEskerrak ugaztunak garen, aizue.\nanimaliak aramu emeak marisorgin zapo


Begin da hasiera. Ez galdu arrastoa… — Gaztelupeko Hotsak\nHemen zaude: Hasiera → Albisteak → Begin da hasiera. Ez galdu arrastoa…\nBegin da hasiera. Ez galdu arrastoa…\nBegin da Irati Bilbao bizi den espazioa, bere begian hartu ahal izan dituen une magiko eta errepikaezinen multzo bat, nota artean dagoen misterioa argitzeko gonbidapena: benetako jazz abeslariek bakarrik trenka lezaketena.\nXuxurlaka, isilpean eta itxuraz lotsati hasten da disko hau, giro-musika atsegin moduan, arreta gehiegi deitu nahi ez balu bezala. Baina konturatzerako zeure zentzu guziak gatibu hartzen ditu. Azalean ahots-jazz klasiko eta pop ukituen arteko uztarketa atsegin bat baino ez iruditu arren, berehala eta ñabardura bitxiak han eta hemen azaltzen hasten diren neurrian egiten ari zaren edozein gauza alde batera utzi eta aurkikuntza joko liluragarri horretara ematera baino beste erremediorik ez duzu. Erabat azaldu ezinezkoa den magia berezi batez josita dagoela ohartzerako mirari txiki honen atzean nor dagoen galdetuko diozu zeure buruari, oso noizean behin ematen diren ekimen baten aurrean sentitzen bait zara ordurako.\nNor eta, Irati Bilbao durangar gaztea dugu hemen bere ahots zoragarriaren bitartez, protagonista nagusia. Musikene, Euskal Herriko goi mailako ikastegian jazz gradua ateratzen jardun den lau urteetan su baxuan pixkanaka eta mimo guztiz garatutako proiektu bat da bere hau, gaitasun tekniko izugarriaz gain oso sentsibilitate pertsonal batez eratutakoa eta konposaketen doinu eta hitzen arteko joko etengabez hornituta datorrena. Eta hori gutxi balitz musikari laukote bikain bati bere espresio artistikoa ekartzeko aukera eta tokia eskaintzen dio gainera. Iratiren antzera, aintzinako musika, jazz-a, pop eta garaikidearen areko eremu liminal batetan mugitu dira bere lau kideak beti, sormen askea eta mugagabea abestiaren ezaugarri eta beharrei beti doitzeko gaitasun fina erakutsiz beti. Eva Alcaide gitarrajole madrildarra Creativa ikastegian Emmet Crowleyren ikasle izandakoa, Musikenen bukatu eta gaur egun Eskoziako kontserbatorio errealeko ikaslea dugu. Alicanten jaiotako Jorge Fernandez pianojole dotorea, Iñaki Salvadorren ikasle izan da eta No Land taldeko partaide da. Carlos Montul huescatar baxulariak eta Jo Krauseren ikasle den Aitor Bravo arabar bateri joleak osatzen dute talde gazte benetan aparta.


Azzurra Line Ferries - Bidaiarien eta Car Ferry Sarrerak\nAzzurra Line Ferries merkea autoa eta bidaiarien ferry txartela prezioak denbora errealean ferry txartelaren prezioa alderatuz erreserbak. Beti merkeenak Azzurra Line Ferries ferry txartelaren prezioa linean erreserba FerryTO - eta hori berme bat da.\n3.6 izarrak - oinarritutako 912 berrikuspen www.ferryto.com\nAzzurra Line Ferries Ferry Sarrerak - merkeak Ferry Sarrerak eta Superb Zerbitzua - ek Lucas Hooker apirilaren 25 5/ 5izarrak Aurrezki fantastikoaren eta bezeroarentzako zerbitzua nire Azzurra Line Ferries ferry sarrerak erreserba FerryTO jaso nuen ondoren izan dut zer plazer bat enpresa zen egiten badakizu utzi. FerryTO lehena eta bakarra online ferry txartela erreserba zerbitzua erabili dut ipini duten beren dirua jarri non beren ahoan bai zerbitzua eta prezioa da. Euro ia gorde dut nire ferry 100 FerryTO sarrerak erreserba arabera, transakzio leun eta zure bezeroarentzako zerbitzua bikaina oso pozik - eskerrik asko, hain zuzen ere! www.ferryto.com Azzurra Lines Ferries\nAzzurra Lines Ferries Car eta Passenger Ferry Sarrerak\nAzzurra Lines Ferries txartela erreserbak, ferry ordutegiak eta Azzurra Lines Ferries sarrerak eta Italia Kroazia, Montenegro eta Albania bela informazioa.\nErreserbak Azzurra Lines Ferries sarrerak ez du inoiz izan errazagoa da, Azzurra Lines Ferries prezioak denbora errealean guztiak quotes azkar merkeenak Azzurra Lines Ferries sarrerak erosi ahal izateko eta Italiatik Kroazia, Montenegro eta Albania online berrespena berehalako alderatu dugu. azkar, erraz eta estresa free eta atzera berriro lortzeko modu bat Beraz, eguneko merkataritza ferry bidaia atzerrian edo opor break bidaiatzen Azzurra Lines Ferries bilatzen dira da. Erreserbak Azzurra Lines Ferries autoa edo bidaiari-ferryak Gurekin sarrerak eta gehiago aukerak eta malgutasuna gozatzeko.\nazken Azzurra Lines Ferries informazioa eta ordutegiak zeharkatu eta Italia, Kroazia, Montenegro eta Albania eta helmuga gure ibilbide zehatza eta hiriko mapak zure Azzurra Lines lagunduko buruzko turismo informazio ferry portu buruzko informazioa barne zeharkatu Ferries ferry bidaia.\nAutoz bidaiatzen, zure familia Azzurra Lines Ferries ferry bat zeharkatu edo oinez bakarkako bidaiari liburu gisa eta zure helmuga freskatuko da, lasaia eta pozik iristen.\nAzzurra Lines Ferries fantasiazko eta Italia Kroazia, Montenegro eta Albania ferryak portu tarifak eskaintzen ditu.\nFerry Ticket Prezioak eta Erreserbak Liburu Azzurra Lines Ferries sarrerak eta Italiatik online Kroazia, Montenegro eta Albania Ferryto.com at aldez aurretik, eta beti izango duzu gure merkeena eskuragarri ferry txartelaren prezioa merkeena gozatzeko.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Azzurra Lines Ferries ibilbidea, onboard ostatua eta ibilgailu mota guztiak ordaindu beharko da, eta hori benetan. a Azzurra Lines Ferries txartelaren prezioa lortzeko eta zure ferry txartela erreserbatu segurtasunez online mesedez erabili denbora errealean ferryak ezkerreko formularioan erreserba on. Azzurra Lines Ferries buruz\nAzzurra Line Malaise Ferry enpresa bat ro-pax ferry zerbitzuak eskainiz Hego Adriatiko itsasoa geroztik 2001 da.\nAzzurra Line ohiko zerbitzuak eskaintzen ditu, Italiako konektatzen Kroazia, Montenegro eta Albania beren berriki zaharberritua ferry Azzurra onboard batera.\nEkainean irailera bitartean ferry bidaiarien sailings konexio bat Bari Italia Dubrovnik portuan Kroazia den bezala.\nAzzurra Line Bari Italia Dubrovnik Kroazia eta Bari Kotor Montenegro eta Durrës Albania nabigatzen.\nAzzurra Line funtzionatzen 3 sailings Bari eta Durrës Albania arteko aste bat urtean zehar.\nBidaiariek tokiko eta nazioarteko janaria onboard auto zerbitzua jatetxean betebeharra baita taberna aukera bat gozatu ahal izango. ontzi guztian zehar bidaiariak areto eroso erlaxatu eta gozatu bidaia dira.\nAzzurraline italian Bari portuan lotzen croatian Dubrovnik portuan udan, ekainaren irteerak erregularra irailera batera. Geroztik 2005 Azzurraline da, halaber, Kotor eta Bar (Montenegro) portuan irteerak erregularra Bari konektatzean. Urte guztian zehar Azzurraline Bari eta Durrës (Albania) arteko funtzionatzen 3 gutxieneko astean deiak. The gure bidaiari eskainitako kalitate handiko zerbitzuen artean, On-time irteerak.\nAzzurra ohiko ferry bat da eta izan da Italia, Kroazia, Montenegro eta Albania arteko Adriatiko geroztik 2001 zeharkatu. Azzurra Adriatiko zehar bidaiatzen Puglia Italiako eskualdeko modu lasaigarri bat eskaintzen du. transbordadorean Ostatua 2 4 pertsonak eta edo dutxak eta wc gabe kabinak da. Era berean, ATS eserleku zein zenbatuta daude dedikatu egongela eremuetan eserleku daude.\nGau pasabideak erabiltzen By portu bat utzi dezakezu arratsaldean eta gau iritsiko zure helmuga lo egin ondoren. Bari besterik 110 Dubrovnik mila itsas da eta bidaia-denbora 7.5 ordu bezain txikia da, Bari da 125 miliak Durrës mila Albaniako ere zeharkaldia 8.5 ordu denbora emanez. Geroztik 2005 Azzurra Line izan Bari konektatzean Kotor Montenegro eta bidaia 9 buruz ordu denbora bat etorri 130 miliak Italia eta Montenegro arteko mila estaltzeko.\nAzzurra Line familia-enpresa bat da, oso itxurazko ontziaren izaera errespetatzen du une onboard urratsa da. Zerbitzu hau Italiako bandera eta bela itsas familien zaharrena Europe bidaiariak eskainiz fidagarria, maiz eta, batez ere, atsegina ferry esperientzia bat kide pean kudeatzen.\nBest Azzurra Lines Ferries Sarreren prezioa Bermatzeko\nBest Prezioa Bermatua - Beti gure txikiena eskuragarri Azzurra Lines Ferries txartelaren prezioa eskaintzen dizugu, eta ez dago ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu kobratzen ezer extra zure ferry Visa Electron txartela txartela ordaintzeko gisa . Zure hautatutako Azzurra Lines Ferries autoa edo bidaiari-ferry txartela, onboard ostatua eta ibilgailu mota guztiak izango duzu zure ferry txartela ordaindu, eta hori benetan!\nNekez ekitaldi berean, biak barne, Azzurra Lines Ferries txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Azzurra Lines Ferries sarrerak erreserbatu mesedez klikatu hemen. Taldeak, Eskola eta Social Club Azzurra Lines Ferries Sarreren Erreserbak\nFrankiziadun Group Azzurra Lines Ferries Travel - Ferryto.com pertsonal bat dedikatu eta merkean Azzurra Lines Ferries talde eta entrenatzaile party ferry bidaiarien erreserba zerbitzua eskaintzen eskuragarri ferry-tasak eskainiz.\nGure espezialista Azzurra Lines Ferries talde bidaia talde asko onena ziurtatzeko izango duzu eta zure bidaiari. baldintza bakarra talde deskontatutako bidaia ferry-tasak izateko da zure alderdia, gutxienez hamar pertsona eta bidaia izan behar du aldi berean. talde Azzurra Lines Ferries talde bidaiari buruzko informazio gehiago nahi izanez gero klikatu hemen. Azzurra Lines Ferries Ibilgailuen Merkataritza eta Salerosketan ferry Logistika pertsonal eta merkean Azzurra Lines Ferry merkantzien eta merkantzia ferryak erreserba zerbitzua eta Italia Kroazia, Montenegro eta Albania.\nlehentasunezko tasak eskainiz Merkataritza-operadore eta haulers den gain Ferry Logistika, gaur egun ere gai ferry merkantzien tasak herritar partikularrak, hala nola, garraio-furgoneta hartu zerbitzua Azzurra Lines Ferries ibilbide zerbitzua edozein nahi bezala eskaintzeko gai da. Informazio gehiago eta bat zure ibilgailu komertzial ferry crossing berehalako aurrekontua online mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Azzurra Lines Ferries txartela prezioak lortzeko, erabilgarritasuna gai, ferryak ordutegiak eta book Azzurra Lines Ferries autoa eta bidaiarien ferry gure eskuragarri txartelaren prezioa txikiena. Ferryto.com munduko lineako handiena ferry txartel banaketa-sarearen, Erresuma Batua, Frantzia, Espainia, Irlanda, Holanda, Ekialdeko Europa osoan to 80 Europako ferry operadore nagusien Azzurra Lines Ferries barne baino gehiago erreserbatu 1,200 ferry ibilbide osoko gaitasuna eskaintzen da, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz\nAukeratu Azzurra Lines Ferries ferryak merkeena ferry txartela eta Italia, Kroazia, Montenegro eta Albania prezioak. Horrez gain, bat ferry ferry urrutiko hirietara eta mini gurutzaldi Irlanda, Holanda, Italia, Espainia, Danimarka eta Greziako uharte bezalako hirietara eskaintzen.


Cherel – Tropela.eus bloga\nDeignan izan da ihesaldiari etekina atera dion txirrindularia gaurkoan\nEz nuen ezer idazteko asmorik, baina gaurko amaiera ikusi dudanean idaztea pentsatu dut. Ikusi baduzue jakingo duzue Deignan eta Kreuziger elkarrekin iritsi direla helmugara. Azken metroetan Irlandako txirrindularia gailendu da. Ez al dizue ezer gogora arazten? Niri bai eta hori izan da post hau idaztearen arrazoietako bat.\nGaurkoan ihesaldia. Espero bezala 1., 2. eta 3. mailako mendateak izanik. Ihesaldia txirrindulari garrantzitsuek osatu dute bertan baitziren Kreuziger, Fuglsang, Gilbert, Valjavec, Moncoutie, Taaramae, Di Gregorio, Del Nero, Hernandez Blazquez, Breschel, Cherel eta hiru euskal ordezkari, Igor Anton, David Herrero eta txirrindularitza profesionalari agur esan aurretik etapa garaipenaren bila dabilen Bingen Fernandez.\nAtzean tropel nagusian Euskaltel-Euskadi eta Caisse D’Epargne izan dira tiraka, baina alferrik. Gehienez 6 minutura jaistea lortu dute tartea murriztea eta helmugan ikusi dugu tropelak amore nola eman duen, izan ere 9’41”ra ailegatu dira.\nIhesaldian saiakerarik nabarmenetan lehena Gilbertek egindakoa izan da Alto de Boqueronen gora. Tartea egitea lortu du baina gaina egin aurretik pott egin du. Tropeltxo horretan etapa garaipena lortzeko interes handia zegoen.\nTropeltxoko 10 kide inguruk bat egin dute eta beste zenbait atzean geratu dira. Hamarreko horretan David Herrero eta Igor Anton aurkitzen zen. Hala ere erasoak ez dira geratu eta Kreuziger eta Deignanen aurrera egitea lortu dute. Atzetik Fuglsang eta David Herrero saiatu dira, baina azken bi hauek dirudienez ez dute elkar ondo ulertu eta David Herrerok amore ematea erabaki du.\nAzken metroetan Deignan eta Kreuzigerrek etapa garaipena jokatu beharra zuten. Orduan gazte txekiarrari Donostiako Klasikoko mamua sartu zaiola esango nuke eta berriro ere kale egin du. Deignanek egoera ondo baliatu eta etapa garaipena lortu du. Eta ez hori bakarrik, gaur lortutako errentari esker eta Danielsonek lasterketa uztea erabaki duenez, sailkapen nagusiko 8. postuan sartu da. Hori bai ihesaldiari etekina ateratzea!!\nGure euskal ordezkariei dagokionez, azkenean Igor Anton 5. sailkatu da, David Herrero 12. eta Bingen Fernandez 14. Moncoutirekin batera.\nBidaltzailea:Egoitz 2009-09-17 2009-09-17 Hemen argitaratua:Espainiako VueltaEtiketak: Bingen Fernandez, Breschel, Cherel, David Herrero, Deignan, Del Nero, Di Gregorio, Fulgsang, Gilbert, Hernandez Blazquez, Igor Anton, Kreuziger, Moncoutie, Taaramae, ValjavecUtzi iruzkina Deignan izan da ihesaldiari etekina atera dion txirrindularia gaurkoan bidalketan


Lantek enpresak fabrikazio aurreratura bideratutako konponbideen garapena bultzatzen du - SPRI\nLantek enpresak fabrikazio aurreratura bideratutako konponbideen garapena bultzatzen du\nLantek impulsa el desarrollo de soluciones orientadas a la fabricación avanzada\nAlberto López de Biñaspre, Lantek enpresako zuzendari nagusia.\nArabako multinazional horrek, 100dik gora herrialdetan presente dagoenak, erantzunak eskaintzen dizkie metalaren industriaren digitalizazio-prozesuetan sortzen diren arazo zehatzei\nLantek-ek, metalezko txapa, hodi eta profilen eraldaketa eta deformazio sektorera beraizik zuzendutako lantegiko kontrol eta kudeaketarako software konponbideak (CAD/CAM/MES/ERP) garatzen, merkaturatzen eta integratzen dituen konpainiak, Miñaon dauzka bere bulegoak. Duela 33 urte sortua, 20 bulego ditu 14 herrialdetan, 244 langile enplegatzen ditu (2018an 30 langile gehiago hartu zituen), eta benetako erreferente teknologikoa da nazioartean. 4.0 Industriaz eta Lantek enpresaren etorkizunaz mintzatu gara Lantek-eko zuzendari nagusi Alberto López de Biñasprerekin.\nZein da Lantek enpresaren jarduera?\nJatorria Euskadin duen multinazional bat da, bere sektoreko antolakunde teknologiko aitzindari bihurtu dena eta bere portfolio tradizionalean fabrikazio aurreratuko konponbide espezifiko berriak txertatu dituena, erantzunak emateko metalaren industriaren digitalizazio-prozesuan sortzen diren arazo zehatzei. Teknologiaz hornitzen ditugu fabrikatzaileak, 4.0 Industriaranzko bideari ekin diezaioten, horrela lortuko baitute lehiakorrago, errentagarriago eta, beraz, sostengarriago izatea ekonomia hiper-konektatuaren merkatu globalean. Proiektuak eta konponbideak diseinatzen eta gauzatzen ditugu metalaren (txapa, hodi eta profilak) eraldaketako enpresentzat. Horretarako, arreta bereziz aztertzen ditugu bezeroen premiak: beren arazoak identifikatzen ditugu eta konponbide baliagarri eta egokituak proposatzen dizkiegu, eta, horrezaz gain, lantegien, bulegoen, tailerren eta abarren kudeaketan sor litezkeen egoerei aurre hartzen diegu.\nNolako harremana du Lantek-ek 4.0 Industriarekin?\nLantek-en natibo digitalak gara. Gure helburua da metal eta txapa eraldaketaren sektoreko enpresei laguntzea beren digitalizazio prozesuan. Makinez dugun jakintza handia konbinatzen dugu teknologia berriekin eta merkatuko joerekin, horrela Smart Factory bat sortzeko. Lantegi adimendunetan makinak elkarrekin konektatuta daude Gauzen Internet bidez, zehazki cloud plataformekin, eta horri esker prozesuak automatizatu eta koordinatu daitezke. Negozioari balioa ematen dioten datuak erauziz eta behar bezala aztertuz, posible da produkzio-prozesua hobeto kontrolatu eta bistaratzea, eta erabiltzaileak denbora errealean interpretatzen du informazioa, hori lagungarri delarik erabakiak hartzeko.\nGainera, aukera bertikal eta horizontal berriak aztertzen ari gara partner industrial berriekin lankidetzan jarduteko, 4.0 Industriaren ezaugarri garrantzitsuenetako bat delako sistemen integrazioa eta plataformen arteko komunikazioa. Produktu bakar bat eskaini beharrean, saiatzen gara ulertzen zein fasetan dagoen antolakundea eta bere lantegia digitalizatzen laguntzen diogu.\nEsango dizkiguzu 4.0 Industriaren eta eraldaketa digitalaren arloan eskaintzen dituzuen zerbitzuen adibide eta kasu arrakastatsu batzuk?\n4.0 Industriaren adibideetako bat da Espainiako enpresa multinazional batekin daukagun lankidetza teknologikorako akordioa; enpresa hori mundu mailako liderra da makinentzako kontrol numerikoen fabrikazioan eta Lantek-en konponbide bat, Lantek Expert Inside, integratu du ebaketa-makinen kontrol numerikoetan. Urrats horri esker erabiltzaileak azkarrago, eraginkorrago eta produktiboago bihurtzen dira, hobeto kontrolatu dezaketelako mekanizatuen kudeaketa eta ez bulego teknikotik edo produkzio sailetik, baizik eta tailerretik bertatik, langilearen bitartez eta modu azkar eta sinple batean.\nDuela gutxi, Lantek-ek proiektu bat garatu du enpresa sortu berri batentzat, zeinak laser bidezko onlineko ebaketa-zerbitzu oso bat eskaintzen baitu, apustu sendoa eginaz berrikuntzaren eta teknologia berrien alde. Garapenaren eta merkatuaren abangoardian mantendu dadin, Lantek-ek bezeroentzako webgune automatizatu bat egin dio, baliagarri dena bai txaparako eta bai hodi/profilentzako. Onlineko denda horren bidez erabiltzaileek minutu gutxiren buruan eskuratu dezakete laser automatizatuzko ebaketaren aurrekontu bat 2D eta 3D fitxategientzat. Konpainiak ez du ezer egin behar, prozesua erabat automatizatuta dagoelako, hasi artxiboak kargatzen direnetik edo piezen ezaugarriak sartzen direnetik (materiala, lodiera, kopuruak) eta aurrekontua kalkulatu eta eskaera sortzeraino.\nLantek-ek orobat garatu du Touch & Play berrikuntza teknologikoa, Lantek Inside modulu bat, bertan bildu duelarik mekanizatu prozesuetan eta errealitate areagotuko teknologia berrietan duen esperientzia guztia. Konponbide horrek abantaila handiak eskaintzen ditu: mekanizatuak makinan bertan editatzeko eta berriak sortzeko aukera, piezak gehitu edo ezabatu ahal izatea bulego teknikora itzuli beharrik gabe… horrek guztiak askatasun handiagoa ematen dio langileari materialaren aprobetxamendua maximizatzeko eta piezak egiteko nahiz erantzuteko behar den denbora murrizteko.\nNazioartean duzuen esperientzian oinarriturik, nola aurre egin zaie Euskadin eraldaketa digitalaren erronkei?\nEuskadin sentsibilizazio maila handia dago, ulertzen da 4.0 Industriaren gaitasunak barneratu eta konponbideak ezarri behar direla lehiakor izango bagara. Beste herrialde batzuetan dauzkagun bulegoetan ikusi dugu apustu sendoak egiten ari direla, adibidez Italian edo Hego Korean, non industria sektoreak laguntza-programa indartsuak jasotzen baititu, eta horrek azkartu egin du gure bezeroen eraldaketa-prozesua. Baita ere ikusten dugu eskualde batzuk oso sentsibilizatuta daudela 4.0 Industriarekin, hala nola Euskadi, eta gure konpainia sortu zenetik guretzat funtsezkoa izan da ingurune honetan egotea, makina-erremintaren fabrikazioko enpresek presentzia handia dutelako hemen eta horrek lehiakortasun abantaila ematen digulako. Gure alde dugu euskal industria-sarearen dinamismoa eta baditugu baita ere Lantek-en ikuspegi berritzailea eta eraldaketa digitalaren arloko inbertsioetarako erraztasunak.\nZeintzuk dira Lantek enpresaren etorkizuneko erronkak?\nHazkunde helburu bat finkatu dugu 2019rako: gure bezeroei lehiakortasuna hobetzen laguntzen jarraituko dugu merkatu globalean, kostuak eta denborak murriztuz produktiboago eta errentagarriago izan daitezen. Horretarako, gure berrikuntza prozesua azkartzen jarraituko dugu, inbertsio handiak eginaz hobekuntzak sartzeko gure konponbide eta zerbitzuetan.\nOrain gure estrategia da fabrikazio aurreratura bideratutako konponbide osoak garatzea, lantegiak eta prozesuak konektatzen dituztenak, gure bezeroen eraldaketa digitala errazteko eta Smart Factory bihurtzeko. Apustu tinkoa egingo dugu negozio-eremu hori eskalatzeko.\nAzkenik, gurea bezalako beste enpresa teknologikoen kasuan bezala, guretzat pertsonak eta talentua dira gure arrakastaren giltzarria eta gure benetako balorea, horregatik apustu egiten dugu gure eraldaketa kulturalaren alde.


ESPIRITU SITUAZIONISTA BALDIN BADAUKAZU...\nEskuinaldean zehar nora ezean ibiltzea proposatzen dizugu.\nGaur egungo bizitzak, sarritan, egunero bide berbera egitera behartzen gaitu eta gutxitan erreparatzen diogu inguruan gertatzen denari, ez gara eguneroko errealitateaz jabetzen. Nolabait esan, eguneroko errutinaren zonbi-gatibuen gisa jokatzen dugu.\nHorregatik proposatu dugu deriveFANZINA, inguruan dugunaz jabetzeko ekimena. Helburu zehatzik ez duen ibilaldia da, Getxo eta Bilboko Arte Eder Museoaren arteko deriba. Bidean aurkituz joan garena eta haren aurrean agertu dugun jarrera kuxkuxeroa eta eraginkorra izan da garrantzitsuena.\nDeriban zehar hainbat sentipen bizi izan ditugu, baina parte-hartzaileok bi azpimarratu nahi izan ditugu: ustekabea eta kontrastea. Oso paisaia desberdinak gurutzatu ditugu: hirigintza-egoera desberdinak, eremu pribilegiatuak eta hondatutako eremuak elkarren ondoan, orotariko errealitate kulturalen nahasketa... Hau guztia, nahiko esparru txikian eta etengabe lekuak berraurkitzen, birtopatzen edo berrezagutzen ari zaren sentipenarekin.\nAtera dugun ondorio nagusia honakoa izan da: askotan, gure ingurua ezagutzen dugula iruditzen zaigu, baina bi aldiz begiratuta, beti topatuko ditugu lehenengoz ikusten ditugun xehetasunak. Gakoa modu desberdinean esperimentatzen saiatzea da: ezezagunekin hitz egitea, inoiz begiratu ez dituzun txokoak ikertzea, helburu finkorik gabe noraezean ibiltzea...\nderiveFANZINAtik esperientzia probatzera animatzen zaituztegu!\nDeriban bizi izan dugun guztia erabiliz (esperientziak, lekuak, pertsonak...), talde-laneko fanzina egin dugu, hemen duzu ikusgai.\nFanzina Getxoko hainbat tokitan banatu da, baina beharbada ezin izan duzu oraindik eskuratu. Ez zaitez kezkatu, hona hemen zure alea zuk zeuk inprimatzeko fitxategiak:\n-\tOrrialdeak (1 multzoa Din-A3).\n-\tOrrialdeak (2 multzoa Din-A4)\nHonetaz guztiaz gain, deriba eta fanzina zer diren azaltzeko informazio zehatza eskaintzen duen gida-liburua izan dugu langai. Hemen bertan kontsulta dezakezu edo bestela, jaitsi fitxategiak, inprimatu eta zeure gida propioa osatu. Hona hemen fitxategiak:\n-\tOrrialdeak (din-A3)\nOrrialdeak Din-A3 formatuan daude, beraz, beharbada fotokopia-dendara eraman beharko dituzu inprimatzera. Azalak Din-A4 formatuan sartzen dira eta ondorioz, zure etxeko inprimagailuan egin ahal izango dituzu (kolore argiko paperean inprimatzen badituzu, emaitza askoz ere "pro"-agoa izango da).\nArgitalpen hauek muntaia berezia dute. Bideo honek dena antolatzen lagunduko dizu.\nHona hemen lantegiko zenbait irudi:\nOraindik ere gehiago ikusteko gogoa baduzu, hemen ikus ditzakezu deriveFANZINA egitasmoko argazki guztiak.\nderiveFANZINA inguruaren behaketa eta azterketa lantzeko, adierazpen eta sormen beregaina sustatzeko eta argitalpenen edizioaren eta produkzioaren inguruan zerbait ikasteko lantegia da. Erabilitako metodoa ikerketa, arkeologia eta gaur egungo praktika artistikoaren arteko erdibideko zerbait izan da.\ndF Getxoko Udaleko Gazte Zerbitzuak eta Bilboko Arte Eder Museoko Hezkuntza Sailak (HKES) sustatutako eta AMASTEk koordinatutako ekimena izan da.\ndF 2009ko urriaren 15, 17, 24 eta 31an egin zen.


Aernnovak bi lantegi erosi dizkio Embraerri, Evoran | Ekonomia | Berria\nAernnovak bi lantegi erosi dizkio Embraerri, Evoran\nAernnova, Berantevillan. R. B. / FOKU Tamaina handiagoan ikusi\nGASTEIZ. Operazio bakar batekin, Aernnovak fakturazioa %20 handitzeko urratsa egin du. Bi lantegi erosi dizkio Brasilgo Embraer hegazkin egileari, Evoran (Portugal), 151,3 milioi euroren truke. Bi fabrika horiek 500 langile inguru dituzte, eta Arabako aeronautikako multinazionalak gaur egun dituen 4.500 langileei batuko zaizkie. Euskal Herriko ekoizpen lantegirik handienean, Berantevillakoan (Araba), 360 langile inguru ditu Aernnovak, iaz baino 80 gutxiago.\nRicardo Txokarro Aernnovako kontseilari ordezkariak ziurtatu du Evorako lantegiak osagarriak direla gaur egun taldeak dituenekin. Fabriketako batean hegazkinen egiturak egiten dituzte, eta konpositezko osagaiak bestean. Taldeko ekoizpen gune nagusia bilakatuko da Evora, lantegiek 37.100 eta 31.800 metro koadro baitituzte, hurrenez hurren.\nLantegi horietarako lana bermatua du Aernnovak, Embraer hornitzeko kontratu bat sinatu baitu hurrengo hamar urteetarako. Gaur egun, Airbusentzat eta Boeingentzat ere lan egiten du Aernnovak, baina Embraer izan zuen lehen bezeroa, 1993an, Gamesaren adar aeronautiko gisa sortu zenean.


Zero Akats fabrikazioa nazioarteko merkatuetan lehiatzeko — TUlankide MONDRAGON\nZero Akats fabrikazioa nazioarteko merkatuetan lehiatzeko\nIK-IDEKOk CONAN proiektuan parte hartzen du. Proiektuaren helburu da ikuskatze sistema adimendun bat lortzea bikaintasun produkzioan aurrera egiteko.\nIndustria enpresek kalitate honena duten eta ultradoitasun emaitzak dituzten osagarriak ekoizteko erronkari egiten diote aurre, nazioarteko merkatuetan lehiatu ahal izateko.\nTestuinguru horretan garatzen da Zero Akats Fabrikazioa edo ZDM (Zero Defect Manufacturing), zeinaren helburua den tresna aurreratuak eta balio erantsi handiko soluzioak hedatzea produkzioan bikaintasuna lortzeko.\nEskenatoki berri horri erantzungo dioten soluzioak sortzeko helburuz, CONAN proiektua jarri du martxan 9 euskal enpresa eta erakundek osatutako partzuergoak, IK4-IDEKOFabrikazio Aurreratuko zentro teknologikoa horien artean, ikuskapen adimenduneko sistema bat garatzea helburuz, ZDM fabrikazioan aurrera egiteko.\nProiektuaren helburua kalitate kontroleko soluzio integratu bat diseinatzea da, ahalbidetuko duena fabrikatutako osagarri eta produktuen efikazia eta lehiakortasuna handitzea.\nEkimenak Eusko Jaurlaritzaren babesa dauka, enpresetako I+G-a laguntzeko Hazitek programaren bidez, eta bere ikerketa eremua integratuta dago RIS 3 Euskadi, Euskadiko espezializazio adimendunaren estrategiak dituen ardatz nagusietan.\nProiektu bilera IK4-IDEKOren instalakuntzetan egin zen joan den abenduaren 18an eta bertan parte hartu zuen ekimena gidatzen duen enpresak, galdaketa osagarriak eta balio teknologiko handidun balbula industrialen fabrikatzen dituen AMPOk.\nBileran parte hartu zuten partzuergoa osatzen duten gainerako enpresek ere. Laulagun Bearings, ULMA Forja, Engine Power Components, MATZ-ERREKA, DANOBAT eta SAVVY DATA SYSTEMS.\nCONAN proiektuak ia 4 milloi euroko aurrekontua du eta tresna berriak garatuko ditu akatsik gabeko fabrikaziorako bi oinarrizko jarduera mailaren bitartez. Lehenengo maila baten fabrikazio prozesuen optimizazioan egingo da lana, bere modelizazioaren bitartez. Bigarren jarduera eremuak ikuskapen sistema berrien garapena hartuko du barnean, teknologia aurreratu ezberdinetan oinarritua, besteak beste ultrasoinuak, korronte induzituak edo termografia.\n“Bi mailak kalitate integratuko sistema bakarrean konektatuta egongo dira, eta soluzio desberdinak eskainiko dizkie proiektuan proposatzen diren azterketa kasu desberdinei”, adierazi dute CONANen lanean ari diren IK4-IDEKOko NDTko lan taldeak.\nZentro teknologikoak ekimenean planteatu diren jarduera-segmentu bietan egingo du lana, mekanizazio prozesuen inguruan duen ezagutza eta ultrasoinuak eta korronte induzituak erabilita ikuskapen teknika ez suntsitzaileak garatzen daukan espezializazioa mahai gainean jarriz.\nBAIC eta IndesIA elkartu egin dira adimen artifizialaren aplikazioa industrian bultzatzeko\nArantxa Tapia, Basque Artificial Intelligence Center-BAICeko presidenteak eta Valero Marín IndesIAko presidenteak memorandum bat sinatu dute enpresen lehiakortasuna hobetzea sustatzeko, datuaren ekonomiaren garapenetik eta adimen artifizialetik abiatuta.


Koronabirusa Italian; 2020ko maiatzaren 8an izandako hildakoen kopurua\nKoronabirusak eragindako heriotzak 194ra jaitsi dira Italian, azken 24 orduetan\nPublikatuta: 2020/05/09 19:32 (UTC+2) Azken eguneratzea: 2020/05/09 20:10 (UTC+2)\n4.000 pertsona gehiago sendatu dira eta ospitaleratzeak eta zainketa berezietako unitateetara eramandakoak ere jaitsi egin dira.\nItaliarrak kalean paseatzen. Argazkia: Efe.\nHildakoen gorakada handia Italian, 369 heriotzarekin azken 24 orduetan\n192 hildako izan dira azken egunean Italian, martxoaren 14tik eman den zifra baxuena\nItalian 194 pertsona hil dira koronabirusaren ondorioz azken 24 orduetan eta 1.000 inguru kutsatze berri izan dira, Babes Zibilak emandako datuen arabera. Zifra onak dira, eta herrialdean kutsatzen malda kontrolpean dutela erakusten dute.\nOtsailaren 21ean pandemia hasi zenetik, 30.395 pertsona hil eta 218.000 baino gehiago kutsatu dira Italian, iturri berberak emandako datuei jarraituta.\nOstiralari dagokionez, 4.000 pertsona sendatu dira, eta ospitaleratzeen eta zainketa berezietako unitateetan ingresatu dituztenen kopuruak ere behera egin du, azken egunetan bezala.\nLurralde kaltetuena Lonbardia da (iparraldekoa), 81.000 pertsona kutsatu dira bertan otsailaren 21etik, eta kasu gutxien dituena hegoaldean dagoen Molise (347).\nLurralde batzuek deseskalatzea kudeatzeko autonomia izatea eskatu dute, maiatzaren 18tik aurrera.\n55.000 miloi arteko laguntza berriak\nItalian apiriletik lanean dira familiei eta enpresei zuzendutako 55.000 milioi euro arteko laguntzak martxan jartzeko. Horrekin, eta martxoan onartutako 25.000 eurora arteko beste laguntzarekin, koronabirusak eragindako krisiari aurre egiteko asmoa dute.\nKontuan izan osasun agintariek koronabirusaren aurrean eman dituzten aholkuak. Kontuan izan osasun agintariek koronabirusaren aurrean eman dituzten aholkuak. Albiste faltsuak zabaldu arren, agintariek emandakoei bakarrik egin kasu. Gaitzaren sintomarik baduzu, EAEn bizi bazara, ohiko zure osasun-zentrora deitu. Era berean, zalantzarik izatekotan, Osasun Batzordearen telefonoa duzu eskuragarri: 900 20 30 50. Nafarroan bizi bazara, Osasun Batzordearen telefonora dei dezakezu: 948 290 290. Gogoratu, COVID-19 gaitza ez hedatzeko modurik eraginkorrena eskuak sarri garbitzea dela; ahoa estaltzeko maskarak gomendagarriak dira sintomak badituzu edo adineko pertsonekin edo immunodeprimituekin harremanetan bazaude, eta derrigorrezkoak garraio publikoa erabiltzen baduzu. Dena dela, horien erabilera ez da derrigorrezkoa.


Marmotaren eguna — Manu Robles Arangiz Fundazioa\nEuskal-Herria Hitzaldia Gizarte-eredua\nOroitzen dut, atzerrira joan eta euskalduna nintzela esaten nuenean, bi erreakzio mota jasotzen nituela parean nuen pertsonaren arabera: konplizitatea Estaturik gabeko nazio batekoa bazen, eta gurasokeria bere Estatua zuen norbait zenean. Are gehiago, eskoziarrek eta katalanek mirespenez begiratzen ninduten; portugaldarrek, suediarrek, italiarrek, alemaniarrek... barkatu egiten zidaten kaikukeria, interneten garaian burujabetzaz hitz egiten jarraitzea...\nDenbora aurrera doa, gauzak aldatzen dira, eta hemen gaude gu mirespenez begira Eskozia eta Kataluniara, eta hor ditugu greziarrak, ingelesak, frantsesak, holandarrak... burujabetzaz hitz egiten. Krisiaren gauzak. Baina kontuz, soberanismo guztia ez baita eraldatzailea. Itxaropenean eraikitzen den soberanismo progresistaz gain, bada beldurrean oinarritutako soberanismo bat: kontserbadorea. Eta zabaltzen ari da


5 positibo berri Eibarren eta intzidentzia-tasa 411,07an dago - etakitto.eus\n5 positibo berri Eibarren eta intzidentzia-tasa 411,07an dago\nAtzo 5 positibo berri atzeman zituzten Eibarren, aurreko egunean baino 1 gutxiago. Horrela, herriko intzidentzia-tasak beherako joerari jarraitzen dio eta 411,07an dago.\nEskualdeko beste herriei dagokienez, Ermuan eta Soraluzen 4 lagunek eman zuten atzo positibo koronabirusean, 3 Elgoibarren eta 2 Deban. Beraz, 18 kasu berri egon dira eskualde osoan, aurreko egunean baino 7 gehiago.\nAtzo, 12.787 test diagnostiko egin ziren EAEn, eta, horietatik 465 positiboak izan ziren. Lurraldeen arabera: 78 Araban, 193 Bizkaian, 191 Gipuzkoan eta 2 Euskaditik kanpo bizi diren pertsonetan. Ospitaleen egoera dela eta, COVIDaren ondorioz 42 pertsona ospitaleratu ziren atzo, eta COVIDa duten 98 pertsona ZIUn daude.\n« Eibar FT-k 2. B mailako Las Rozas izango du aurkari Kopako bigarren kanporaketan Elikagaien posterrak banatu ditu…eta kitto!-k herriko dendetan »